Generalforsamling | rp92.dk\njul 24, 2019 | Generalforsamling\nReferat fra Rumæniensprojektet af 1992’s ordinære generalforsamling i kantinen på Skt. Hans Skole i Odense\n29 medlemmer var mødt frem.\nBodil Donnerup sørgede for frokostsandwiches, kaffe og kage. Stor tak til Bodil.\nTransportudvalgets formand, Søren Martin Sørensen, blev valgt til dirigent og styrede\nmed vanlig kompetence slagets gang.\nFormand Lisbeth Balslev aflagde derefter bestyrelsens beretning:\nMed mindst mulig margin blev det på den ekstraordinære generalforsamling i Odense\nsidste efterår afgjort, at Rumæniensprojektet af 1992 skal fortsætte.\nSå her står vi nu på endnu en ordinær generalforsamling efter snart 27 års flot arbejde.\nHvor længe vil det være muligt at fortsætte?\nNu tager vi i hvert fald fat på endnu et foreningsår – med en skrøbelig økonomi, færre\nmedlemmer end nogensinde og en decimeret bestyrelse på fem medlemmer.\nVi har også måtte sige farvel til Midtjyllandsgruppen og Sydjyllandsgruppen, Bunicaprojektet står foran nedlæggelse, og Udslusningshjemmets gruppe arbejder på, at vi skiller\nos af Casa Clementina. Børnerejser er IKKE længere en del af Rumæniensprojektet, og\nsom konsekvens heraf er foreningens sekretær i Lugoj, Mihaela Teodorescu, nu ansat på\nDet er også vemodigt at se, så få der møder til generalforsamling nu – med tanke på de\nfyldte sale i f.eks. Taastrup Medborgerhus for år tilbage.\nIkke desto mindre: Vi tager fat!\nHeldigvis har der også været noget at glæde sig over siden efterårets ekstraordinære\nBørneshoppen i Søborg kører fint med god omsætning og overskud.\nOg F1 -gruppen er genopstået, anført af unge kræfter, som yder en stort indsats, der er\nværdsat af hjemmet i Lugoj.\nPositivt er det også, at forårstransporten er på plads, og vi arbejder på også at få en\nefterårstransport på plads.\nDen 9. februar lukkede vi vores gamle lager ved Jordrup og flyttede vores habengut til\nopbevaringsfirmaet Dit Pulterkammer på adressen Essen 8 i Koldings sydlige\nindustrikvarter. Her har vi fået fin og gratis plads i en hal, som vi kan bruge i forbindelse\nmed vores halvårlige transporter.\nPå Sjælland lejer vi os ind for små penge hos firmaet Shurgard i Herlev.\nDen 20. januar havde vi et godt møde i formandens hjem med ledere af grupper og\nudvalg. Der var en klart positiv stemning for at vi fortsætter med meget af vores arbejde.\nIkke mindst ser det ud til, at handicapcentrene CP 11 børn og CP 11 voksne bliver vigtige\nsamarbejdspartnere. De er på CP 11 meget glade for al den støtte, de kan få.\nDet er også værd at bide mærke i, at børnedirektoratets leder i Timisoara, Monica\nTrusca, varmt takkede for vores indsats, da jeg i november mødtes med hende. Hun\nhåber, at vi fortsætter.\nDet varsler dog nye tider, at Direktoratet planlægger at lukke børnehjemmene i Timis\nAmt i 2020-22 til fordel for fosterfamilier og små enheder. Der er nu kun 200 børn i alt på\nbørnehjemmene mod 500 for blot et par år siden. Sværest bliver det ifølge direktoratet at\nlukke Recas, hvor der er 64 børn anbragt.\nJeg var i november på besøg på alle vores hjem – undtagen Recas – men inklusive\nGavojdia, som meget gerne igen vil have vores hjælp.\nBestyrelsen har været samlet 4 gange siden den ekstraordinære generalforsamling.\nSamarbejdet fungerer godt og gnidningsløst.\nG-forsamlingen gik derefter over til beretningerne fra de enkelte grupper og udvalg.\nUnder punktet ”Nyhedsbreve” understregede Freddy Christiansen behovet for at få\nbegrænset antallet af medlemmer, der skal have Mana in Mana sendt med post med\nmuligt. Det koster foreningen dyrt, at der stadig er et større antal medlemmer, som ikke\nkan modtage nyhedsbreve på email.\nOm PR-udvalget sagde Kim Balslev, at det ikke længere har relevans og er blevet\nBodil Sille Nielsen fortalte om fundraisingudvalget, at hun arbejder på at søge fonde til\nOm Hjemmesiden sagde Freddy, at arbejdet er overtaget af Astrid Ry Vestergaard med\nhenblik på en tiltrængt opdatering. Astrid har god forstand på den tekniske side af sagen.\nBirgit Christensen aflagde beretning om Udslusningshjemmet:\nDen græsk-ortodokse organisation Teofania er stadig interesseret i at overtage Casa\nClementina. Deres sagfører er nu endelig gået i gang med at rydde op i alle de gamle\nuløste sager, som skal ordnes, før vi kan afhænde CC.\nHvornår det alt sammen er på plads og i orden, ved vi ikke, men vi håber at kunne\nafslutte i løbet af dette år.\nSkulle Teofania springe fra, er vores plan at få huset solgt til anden side, Her har Esben\nJensen, en dansk ejendomsmægler i Timisoara, lovet at hjælpe. Han har fået\nPt er der 7 beboere på CC. 2 nye piger kommer i begyndelsen af april.\nBirgit fortæller, at Teofanias tilgang til arbejdet med de unge meget ligner vores.\nInteresserede kan kigge på Teofanias hjemmeside: fundatiateofania.ro\nDe unge, der er på Clementina, vil kunne fortsætte dér – ligesom vores personale.\nSåledes vil også Mihaela kunne blive en del af projektet.\nOm Bunica-projektet oplyste dets formand, Grethe Oddershede, at det lukker ned i\nløbet af i år. Flere af medlemmerne har meldt sig ud, og hun magter ikke selv at blive ved\nat gå på markeder mm. for at rejse penge. De tiloversblevne midler vil blive fordelt –\nmåske til køb af køleskab.\nLene Olesen roste – med opbakning fra hele g-forsamlingen – Bunica-projektet og den\nbetydning, det har haft, for RP92.\nJette Broberg sagde om Projekt Venskabsfamilier, at familierne har fået udleveret\nsedler til ønsker, idet de skulle huske på, at det ikke var en bestillingsseddel. Der blev\nsidst sendt 2,5 tons, hvoraf de 500 kg var mad. Jette opfordrede til at melde sig ind og få\nen venskabsfamilie, da mange endnu ikke har en sådan.\nFreddy fremlagde Transportudvalget beretning:\nTransportudvalget har i 2018 gennemført de to obligatoriske transporter, i henholdsvis\nuge 16 og uge 44. Begge ture forløb helt efter planen.\nPå forårstransporten var der 762 banankasser og 116 stk. andet gods og i alt 11.332 kg\ngods. På efterårsturen var der 992 banankasser og 287 stk. andet gods og i alt 12.063 kg\nI alt deltog der 20 medlemmer tilsammen på begge ture.\nEUC stillede som sædvanligt med et ungt og friskt hold chauffør-elever, der løftede\nopgaven helt perfekt og med godt humør. Både ved lastningen af gods af de to lastbiler på\nlageret i Jordrup og ved losning i Lugoj.\nPå efterårsturen var der ikke børnepakker til hverken F1 eller Gavojdia. Dette skyldtes,\nen beslutning om, at stoppe med børnepakker til disse to børnehjem. Der var dog\nVed besøg på de øvrige institutioner, blev medlemmer og ikke mindst chauffører vist\nrundt og der blev fortalt om stedets formål og betydning.\nDer er altid en stor interesse fra chaufførerne side, da de oftest ikke er helt klar over,\nhvad det er for en opgave, de er med på.\nOgså besøget i Mondiale virker meget stærkt på dem. Det får sat deres eget liv og ikke\nmindst deres egne forhold lidt i perspektiv.\nUgen slutter med en såkaldt chauffør-middag, der dog de senere år er blevet afløst af\nen lidt mindre formel komsammen, hvor vi fra foreningen får mulighed for at sige tak for\nindsatsen og ønske dem en god tur hjem.\nTidligere var det med restaurantbesøg med en tre retters menu, men er nu afløst af\npizza’er i alle afskygninger og under mindre formelle forhold.\nVi føler, det er mere i chaufførernes ånd og giver også os som medlemmer flere\nmuligheder for at blande os med dem og få snakket mere om projektet.\nTidligere havde man det med at sætte sig i grupper. Chauffører for sig og medlemmer\nPå forårsturen blev arrangementet holdt i haven på Casa Flora og på efterårsturen på\nLageret i Jordrup er blevet opsagt og flytter til to nye steder, henholdsvis i ”Dit\npulterkammer” i Kolding og Shurgard i Herlev.\nLageret var blevet for stort og for dyrt i forhold til de behov foreningen nu har, men var\nogså nedslidt og plaget af rotter, hvilket betød, at der var gnavet hul på nogle af vore\nEn uholdbar situation, vi ikke kunne blive ved med at leve med.\nForårstransporten bliver så første gang, vi skal benytte os af de to nye depoter og\nBegge steder, er kun lejet for det tidsrum vi har brug for dem og det vil sige et par\nmåneder ad gangen.\nVi må se, hvor stort behovet er. Om vi har lejet depotplads nok, eller vi skal udvide\nPå lageret i Jordrup var det ikke mindst Annelise Olsen og Grethe Oddershede der\nsørgede for orden i hverdagen, mens Ernst Jensen står for transportopgaverne i Jylland\nog undertegnede for koordineringen på Sjælland.\nSøren har været den, der holdt styr på registreringen af pakker og ikke mindst holdt styr\npå alt papirarbejdet. Der er en del attester, der skal udfyldes, varer skal registreres, og der\nskal søges fritagelse for vejafgifter gennem Europa samt holde kontakten på\ntransportområdet med Mihaela på kontoret i Lugoj.\nOg så er han suveræn, når der skal sorteres pakker på pallerne og de skal sættes i\nDer er i det seneste Nyhedsbrev Mana in Mana beskrevet, hvordan aflevering af pakker\nkan finde sted og da destinationerne er nye og forholdene anderledes, beder vi om nøje at\nfølge de anvisninger, der er beskrevet.\nVi har også frabedt os større effekter denne gang. Vi må først afklare pladsforholdene,\nog så kan vi til efteråret igen åbne op for større ting.\nDet er således fremover, at vi ikke har permanent lagerplads til vore egne ting, så vi\nskal have tømt ud, hver gang en transport er overstået.\nOg vi kan ikke løbende modtage effekter, men må holde os til de dage, vi har\nannonceret ud med, at depoterne er åbne.\nVi har stadig brug for hjælp, de dage hvor lastbilerne skal læsse henholdsvis i Kolding\nog i Herlev. Vi opfordrer medlemmer til at komme og hjælpe.\nVi håber, med medlemmernes hjælp, at få de ny lager-forhold til at fungere.\nDer kan naturligvis være nogle indkøringsvanskeligheder, men vi håber at vi i fælleskab\nKim kunne om Projekt Uddannelse fortælle, at ansøgningerne fra studerende, som bor\npå hjemmet i Timosoara er gået i stå, efter at Denis Buta er blevet chef. Denis lægger\nmeget vægt på, at Rumænien skal klare sig selv. Dermed sparer vi gode penge og havde\nved årsskiftet en formue på 228.242 kr.\nI perioden fra 25. september 2018 til i dag har vi doneret 1306 kr. til skolebøger på\nGavojdia, 11.301 kr. til personale- og pædgogkurser og 9.729 kr. til kurser for de unge på\nProjekt Sko og Brillers Lisa Haas var ikke kommet, men Sille kunne oplyse, at Lisa her\nbebudet en tur til Jylland efter sko, så Lisa er stadig aktiv med projektet.\nSille er nu formand for Butiksudvalget i Søborg og sagde herom, at Børneshoppen\nkører fint, og uddeler følgende af overskuddet fra butikken:\nCP1, Dorte Iversen: 20.000 kr, CP11, Guxi Maria Abel: 15.000 kr. Recas, Birte\nMartinsen: 8000 kr. Timisoara, Bodil Sille Nielsen: 15.000 kr. F1, Astrid Ry Vestergaard:\n10.000 kr. Venskabsfamilier, Jette Broberg: 20.000 kr. Clementina, Birgit Christensen:\n50.000 kr. Projekt Sko, Lisa Haas: 5000 kr.\nHverken Guxi Maria Abel fra CP11 Børn eller Dorte Iversen fra CP11 Voksne – de 2\nhandicapcentre – havde kunnet komme.\nGuxi havde på forhånd meddelt, at hun sender tisselagner afsted til CP11 -børnene amt\nsmå pakker og noget tøj og legetøj. Hun har ansøgt om penge fra Børneshoppen og håber\nmeget at få det, så børnene kan komme på ferie til sommer, og hun kan købe flere\ntisselagner og nattøj, som de mangler.\nBåde Astrid Ry Vestergard og Charlotte Hebbelstrup fra F1 -gruppen er pt i udlandet, så\nLisbeth oplæste den rapport, de havde sendt:\nVi er nået langt med arbejdet med pakker til børnene, som bliver sendt med\nefterårstransporten. Ca. 1/3 af børnene har pakkefamilier, og vi har samlet midler til at\npakke til de resterende børn, således at ingen bliver udeladt.\nDet er endvidere lykkes os at samle 6 kasser diverse køkkengrej og andre almennyttige\nting sammen udelukkende via donationer.\nVores næste projekt har været at skaffe seksualundervisning til børnene, da det ikke er\nen hemmelighed, at der er stort behov for dette. Birgit har hjulpet os med at finde tilbuddet\nfra det kursus, som Clementina benyttede sig af, som vi tænker, vi også vil benytte os af\npå F1. Både Mihaela og lederen af F1, Andrei, er enige i, at dette er en god ide. Dog er\nAndrei i øjeblikket kun konstitueret leder af F1 og skal til “jobsamtale” på sit job den 12.\napril. Derfor er seksualundervisningen i øjeblikket på “stand-by”, da de bruger meget tid på\nat forberede hans “jobsamtale”. Vi håber selvfølgelig meget på, at direktoratet vil ansatte\nham fast, da vi er glade for samarbejdet med ham.\nDer er i øjeblikket ca. 45 børn, og der bliver ved med at komme flere. Dog er der en del\n“udskiftning” i de større børn, da mange omkring de 17-18 år, som ikke har været på\nbørnehjemmet ret længe, stikker af til enten kæreste, familie el. lign. Dette bekymrer os en\ndel, da lederen selv siger, at de ofte ender med en tilværelse som tiggere eller lignende,\nnår de stikker af. Vi vil selvfølgelig se på, hvad vi kan gøre for at løse det, men det er\ndesværre ikke et nyt problem på hjemmet overhovedet.\nVi håber, at man ved transporterne vil besøge F1, da børnene elsker, når nogen vil lege\nmed dem, spille fodbold eller bare snakke lidt.\nPreben Martinsen orienterede om Recas, som han kaldte ”det oversete børnehjem”.\nHer bor 65 børn med fysiske og psykiske handicap. Ingen af dem har kontaktperson.\nRecas-gruppen – anført af Birte Krogh Martinsen – sørger for ensartede pakker til alle, og\nalle børnene er glade for deres pakker. Samtidig synes ledelsen, at det er en god idé og\nopmuntring. Recas-gruppen laver også mindre pakker til hver af de 53 – treoghalvtres!! –\nMidtjyllandsgruppens Tage Rehmeier glædede sig over at at se så mange fremmødte\nher til årets generalforsamling. Om sin gruppe fortalte han:\nDe sidste 3-4 år er gruppen blevet reduceret til 8 aktive medlemmer, hvoraf de 6\ndeltager i dette års generalforsamling.\nDa vi alle er blevet lidt grå – eller farveløs i toppen, har vi desværre ikke længere\nkræfter og overskud til at arrangere de forskellige markeder/ bagagerumssalg m.m. som\nDerudover har vi ikke været i stand til at skaffe nye medlemmer – hverken til RP92 eller til Midtjyllandsgruppen.\nPå vores gruppemøde den 18.10.2018 tog vi den triste beslutning om, at vi desværre\nmåtte se os nødsaget til at nedlægge gruppen – samme tidspunkt som lageret ved Kolding\nblev opsagt til – altså den 31.03.2019.\nVores Projekt Casa Flora havde eksisteret i den periode vi ved opstarten havde\npåtænkt, og nu er alle aktiviteter lukket ned.\nDer har dog stadig været en tilknytning til Casa Flora og den tidligere daglige leder\nMonica Giga, som har assisteret os med at forsøge at få afsluttet projektet hos de\nDette er indtil d.d. ikke lykkedes, og nu arbejder vi i fællesskab med Casa Clementina\nom at få afsluttet begge projekter, idet de delvist hænger sammen.\nTage ønskede RP 92 og den nye bestyrelse held og lykke med fremtiden, og\nkonstaterede, at ”det er dejligt med en synlig formand – igen”.\nMona Ancher fremlagde forenings regnskab, som blev godkendt af g-forsamlingen.\nSe regnskabet andetsteds i Mana in Mana.\nMona mindede om, at det er kæmpelettelse for kassererarbejdet, når kontingenter\nbetales gennem PBS.\nJette Broberg fremlagde budgetter for 2019 og 2020, som også blev vedtaget. Se også\ndette andetsteds i vores blad.\nBestyrelsen fremlagde en række forslag til vedtægtsændringer, som relaterede sig til, at\nforeningen ikke længere opererer med børnerejser og personlige medlemsskaber samt nu\nhar en mindre bestyrelse.\nDe nye vedtægter vil blive bragt på hjemmesiden.\nUnder valg til bestyrelsen blev Jette Broberg genvalgt som kasserer og Vagn Hansen\nsom menigt medlem – begge med akklamation.\nIngen ønskede at stille op som suppleant til bestyrelsen. På forslag fra dirigent Søren\nbesluttede g-forsamlingen at godkende en dispensation – i det lønlige håb, at de 5\nbestyrelsesmedlemmer klarer skærene indtil næste generalforsamling.\nBåde Søren og Lisbeth takkede de fremmødte for god ro og orden og for at have\nbidraget til en god RP92-generalforsamling 2019\nReferat af generalforsamling den 22. november 2015\ndec 11, 2015 | Generalforsamling\nReferat af generalforsamlingen søndag den 22. november 2015\nMødet afholdt i Simon Peters Kirke, Islandsvej 12, 6000 Kolding\nTil stede: 28 stemmeberettigede medlemmer og 1 fuldmagt.\nJeanette Dyrup bød velkommen og udtrykte håbet om en god og debatskabende generalforsamling og var glad for det relativt store fremmøde til trods for det meget dårlige vejr.\nFormanden meddelte, at i perioden var Tove Kold udtrådt af bestyrelsen og Annelise Olsen indtrådt i bestyrelsen for den resterende valgperiode.\nAnne Marie Andersen blev foreslået og valgt.\nBrian Dyrup, Dorthe Iversen og Chanette Saaby blev valgt.\nJeanette aflagde beretningen.\nVelkommen til vores årlige generalforsamling, jeg håber at vi sammen får en hyggelig dag, med mulighed for konstruktiv debat.\nTak til Sydjyllandsgruppen for at stå for arrangementet\nDet er 15 år siden, jeg var i Rumænien første gang, og når jeg tænker tilbage på mit første møde med Lugoj, børnehjemmene, børnene og de ansatte, er det tydeligt for mig at der er sket meget.\nI nærheden af gågaden holdt et par enkelte store dyre biler der helt malplaceret skilte de sig ud fra resten af billedet. Nogle af de store sigøjnervillaer var under opbygning, men ellers var billedet ret ens. Bygningerne var forsømte, hestevogne fyldte gaderne med folk fra landet på vej til markedet for at sælge deres ting.\nDer var mange tiggere, også store flokke af børn, der stod omkring hotellerne, supermarkedet og restauranterne, beskidte og sultne så de ud.\nNår vi kom ud fra en restaurant, og stod med vores rester i en pakke, skulle vi ikke kigge langt, før vi så nogen, der kunne bruge lidt ekstra mad, og som blev taknemmelige for at vi gav dem.\nBørnehjemmene manglede alt. Kun de børn der jævnligt kom på ferie i Danmark skilte sig ud, med deres pæne tøj, skoletaske og et andet glimt i øjnene.\nBilledet er heldigvis helt anderledes nu. Dem der tigger, dem der sulter og dem der mangler stort set alt, er der stadig i stort tal, men det er ikke længere kun det billede, der møder os. Børnehjemmene har stadig brug for hjælp, men ikke i samme omfang. Vi møder flere børn på børnehjemmene, der materielt set kunne have været opvokset i Danmark.\nI skolerne i Rumænien er der et stort fokus på, hvordan de gør i andre lande. Et af de lande de ser op til er Danmark, og der var for nylig en længere artikel i en landsdækkende avis, omkring Danmarks evne til differentiere undervisningen, og tilrettelægge undervisningen kreativt og uden for de vante rammer.\nMulighederne for at sammenligne sig med andre lande er blevet større gennem de seneste år. Mange har selv været eller kender nogen, der har været rejst udenlands. Det er meget lettere at få netadgang; vi er på facebook med hinanden og får et større indblik i, hvordan hinanden lever – eller i hvert fald det billede vi ønsker andre skal se.\nDet betyder også, at når vi i Rumænien siger børnene og familierne, hvad de ønsker. De ønsker sig mere og mere, det de ser, vi har, og ikke længere kun basale nødvendigheder. Dette også nogle gange selvom, vi kan mene, at der stadig er basale nødvendigheder de mangler.\nDet stiller os overfor den udfordring og det spørgsmål, hvad kan vi stadig hjælpe dem med, hvordan bliver vores hjælp, hjælp til selvhjælp, fremfor en opbygning af et forhold, hvor de afventer at vi kommer med det, de har brug for.\nDet bliver stadig sværere at få samlet midler og hjælp til vores projekt, da udviklingen i Rumænien kontra de andre projekter og lande, der har behov for akut hjælp, gør at flere har svært ved at forstå, når vi siger, at de stadig har brug for vores hjælp. Men hvis vi skal kunne overbevise andre om, at hjælpen stadig er en hjælp, skal vi først og fremmest tro på det selv. Vi skal derfor blive endnu bedre til, at følge forholdene og følge hvordan vi hjælper bedst, og hvad behovet er.\nDog er jeg stadig slet ikke i tvivl om, at vi gør en forskel, og den største forskel er relationen, det tætte samarbejde og vores kontakt til børnene, familierne og bunicaerne.\nBåde i direktoratet og på børnehjemmene, har der været et generationsskifte de sidste år, hvilket udviklingen også bærer positiv præg af. I Timisoara er den nye leder Denis Buta, selv tidligere børnehjems barn, og blandt andet vokset op på hjemmet i Timisoara. Han har, ligesom lederne i Direktoratet, et stort fokus på, at man ikke kan få noget uden selv at bidrage. At den vigtigste læring ligger i at lære, at klare sig selv, have et ønske og en forståelse for, hvad det betyder at kunne klare sig selv, både for ens eget selvværd men også for samfundet, og udviklingen af Rumænien.\nDenne nye tilgang, gør op med den gamle kultur på hjemmene, hvor børnene ikke hjalp til med noget, da de så tog arbejdet fra vaskedamerne, køkkenpersonalet osv.\nDen nye generation, tager ikke vores hjælp for givet, men vil gerne vise, hvordan de på bedste vis, prøver at få mest muligt ud af det. De ønsker samarbejdet også omkring, tilgangen og menneskesynet. De har forståelse for, at børnene ikke trives ved kun at få de materielle ting de mangler.\n2015 blev året hvor Casa Flora måtte lukke. Huset er blevet købt af lederen af udslusningshjemmet, Carmen. Med en kontraktlig aftale om, at haven og træhytten stadig benyttes og ejes af udslusningshjemmet til glæde for de unge mennesker.\nÅret i vores forening har båret præg af, at vi mangler medlemmer, der vil give en aktiv hånd med. Vi har altid været en forening, der har lagt op til, at vi hver især bidrager, med det vi kan. Men det bliver sværere og sværere, at få hjælp der hvor der skal bruges hænder og lægges timer i et frivilligt arbejde.\nForeningens opbygning, hvor alle udgifter skal holdes på et minimum, så vi kan bruge pengene på dem, vi gerne vil hjælpe i Rumænien, kræver, at der er hænder nok til opgaverne. Samtidig er vores forening bygget op omkring de 2 transporter hvert år, og det er grundstenen i vores arbejde. Vi kan fortælle med sikkerhed, at de ting der samles ind, kommer i rette hænder, fordi vi selv sørger for alt i et tæt samarbejde med EUC Lillebælt. Men det er et tidskrævende arbejde. Der skal flyttes mange pakker, først rundt i Danmark indtil de alle er samlet på vores lager. De skal registreres, så vi sikrer at alle, der skal modtage en pakke, får en. De skal sorteres og læsses på lastbilerne. Derefter skal der hver gang, være medlemmer, der vil tage med til Rumænien og hjælpe med udlevering og kontakt til børnehjemmene.\nInden hver transport har vi madindsamlinger rundt om i Danmark, så vi kan give et tilskud til børnehjemmenes madrationer. For første gang i år, har der kun været indsamling i Jylland, de andre steder kunne ikke få nok hjælpere.\nSamtidig kan vi se, at de arrangementer der før var i lokalgrupperne også bliver færre og færre. Det betyder mindre mad og færre midler til vores projekt. Men det betyder også, at det aktive fællesskab, der tidligere har været er blevet mindre, og det vil gøre det endnu sværere at få medlemmer til at stille op. Så en bøn til alle, om at vi igen tager et fælles ansvar for sammen at løfte opgaverne. Husk at vi alle glemmer hvor mange timer vi bruger, når vi hygger os samtidig.\nTransportudvalg og lagerudvalg\nBrian Dyrup aflagde beretningen.\nTuren til Rumænien gik rigtig godt. Der var god stemning, og det var et rigtigt godt hold, som Niels Kristensen fra EUC havde med denne gang. Vi fik tømt vores lager, og det var dejligt, så nu er der plads til at indrette lagret, som vi gerne vil have det.\nSom i ved, er der besparelser på alle skoler på 2 %, og det gælder også EUC. Jeg har ringet og talt med Niels Kristensen for at høre, hvordan situationen ser ud for vort projekt. Skolen har bedt ham om at skære ned på turen på den ene eller den anden måde. Han har valgt at fjerne turen, der går til Prag, for de chauffører, der er med. Dette har skolen godkendt, så der bliver også kørt to ture til næste år. Så må vi se hvordan det ser ud i 2017.\nFor at undgå at levere pakker forkerte steder, er det vigtigt, at de bliver markeret med de rigtige bogstavsbetegnelser. Vi har i år fået tilføjet en ny markering LU, som er til alle, der bor i Lugoj, og L der er dem, der bor og arbejder på Clementina. Der bliver også fjernet nogle markeringer. Det hører vi mere om senere på generalforsamlingen, men når bladet kommer, så kig det lige en ekstra gang igennem, så i får den rigtige markering på.\nI efteråret leverede vi ca. 2000 pakker med i alt ca. 17 tons. Heraf var de ca. 5000 kg mad og nogle hundred liter sodavand. Så det var det lidt sløjt denne gang.\nTil foråret er vi i Rumænien i uge 16.\nMadindsamling 26. og 27. februar, på nær dem der på nuværende tidspunkt har valgt en anden dato.\nAfhentning af mad og pakker den 28. februar.\nSender du pakker med posten, skal de være os i hænde senet den 29. februar.\nPakkelister afleveres også senest den 29. februar.\nMadsortering på lageret finder sted den 12. marts.\nDer er lidt pres på denne gang, da vi rammer lige ind i påsken i Rumænien.\nJeg har lige her til sidst en lille bøn. Vi har i de sidste 3 til 4 år været meget underbemandet i Transportudvalget og på lageret. Derfor har vi brug for, at der er nogen, der melder sig til opgaver både på lageret og i transportudvalget, så hvis der er en 10-12 personer, der vil give en hånd med, bliver vi rigtig glade. Der er både store og små opgaver, så der skulle være noget for alle.\nMan kan også melde sig til Freddy Christiansen, der skal læsse lastbiler på Sjælland to gange om året.\nTil sidst vil jeg gerne sende en stor tak til alle, der har hjulpet os i løbet af året og en særlig tak til EUC, Niels Kristensen og alle hans elever.\nJette Broberg aflagde beretningen.\nDer havde været 11 børn på sommerferie 2015.\nUnder sommerferien måtte Jeanette Dyrup tage et ekstra feriebarn, da der var opstået problemer med barnet i feriefamilien. Tak til familien Dyrup. Ellers gik sommerferien fint.\nDer er 6 børn tilmeldt til julerejsen og der er fundet en pædagog, der rejser med.\nBladudvalg og hjemmesiden\nFreddy Christiansen aflagde beretningen.\nEfter at bladet var reduceret til 3 blade om året, var der kommet en udfordring med, at nogle informationer og skemaer udsendes i meget god tid.\nSkemaerne findes dog allerede på hjemmesiden.\nHjemmesiden er teknisk ret kompliceret at vedligeholde. P.t. står jeg for kontakten til bestyrelse og medlemmer, mens Lone Israelsen står for det tekniske.\nI det nye regnskabssystem, kan der tilknyttes en hjemmeside, der spiller sammen med indbetalinger, tilmeldinger og andre faciliteter, der vil hjælpe kommunikationen til medlemmer og som bestyrelsen vil arbejde videre med.\nDet bør undersøges, vor mange af vore medlemmer, der ønsker bladet tilsendt i papir-form eller kun ønsker det elektronisk også set i lyset af, at portoen stiger fra 1. januar 2016.\nIngen fra udvalget var til stede.\nHans-Jørgen Grauslund aflagde beretningen.\nAlt er i god gænge på Casa Clementina. P.t. er der 19 unge i huset, og de fleste af dem er fra start helt indstillet på at ville tage imod, hvad vi tilbyder.\nAlle er i arbejde. Der er ingen gymnasieelever. Vi har en, der studerer til paramedicinsk sygeplejerske på universitetet i Lugoj. Han er på sidste år og har et arbejde ved siden af.\nStefan rejste til april, og vi håbede at kunne klare os med et personale på 3. Det har vist sig, at vi mangler den praktiske mand, som også kan være en rollemodel for drengene. Der har været én ansat på prøve, men han viste sig ikke at være den rigtige til jobbet. Vi venter et par måneder med at ansætte en ny. Det kan evt. være på deltid.\nHaven bliver udnyttet mere og mere. Flere og flere af de unge får øjnene op for dens nytteværdi. Til næste forår får vi egen brønd der. Sponsoreret ved Ernst Bulskovs mellemkomst. Boringen er allerede på plads, og pumpen kommer til vandingssæsonen. Vandet fra en sådan brønd er gratis.\nVi har stor gavn af de nye solpaneler og solcellerne. I forhold til sidste år har der været en besparelse på el- og gasforbruget på omkring 50 % i månederne maj til oktober.\nTil sidst – og ikke mindst – en stor, stor tak til alle, som på den ene eller anden måde støtter os. Uden jeres hjælp, er det ikke muligt at drive Casa Clementina og derved tilbyde en vigtig hjælp til vore unge.\nJeanette Dyrup aflagde en kort beretning, da udvalgsmedlemmerne var forhindret i at møde, på grund af det dårlige vejr.\nHun redegjorde for salget af Casa Flora. Det er Fonden Clementina, der ejer bygningen og fonden har godkendt salget. Pengene tilgår derfor fonden.\nFonden påtænker at købe nogle tilstødende lokaler i bygningen til Casa Clementina og bruge disse til bl.a. lagerfaciliteter.\n(Efterfølgende har bestyrelsen modtaget en skriftlig beretning, der bringes i næste nummer af Mana in Mana).\nGrethe Oddershede aflagde beretningen.\nProjektet går rigtig godt.\nI øjeblikket er der to bunicaer på venteliste. Én hvor familien er faldet fra, og én som er ny på ældrecentret. Jeg har lovet, at der ikke er nogen af beboerne, der ikke får enten penge eller en pakke.\nBeboerne har ingen midler til sig selv. Hvis de har lidt pension går pengene til at bo på plejehjemmet, så ved at være med i projektet giver det dem mulighed for medicin og lignende.\nDet er meget vigtigt, at man, når man laver pakke til sin bunica, skriver BL på pakken, da flere i den sidste tid, ikke har skrevet korrekt bogstavsbetegnelse på, og så går pakken til det forkerte sted, og så tror jeg ikke, der er pakke til bunicaerne. Det betyder, at jeg står og laver ekstrapakker for så at konstater at pakken senere pludselig dukker og. Det er spild af tid og penge.\nJeg slutter med en stor tak, til de der hjælper bunicaerne, og til de medlemmer, der støtter projektet.\nEr der nogen der har lyst til at hjælp en bunica – så ring til mig.\nDer er 50 familier i projektet nu. Alle er glade for kontakten til vores projekt.\nAlle familier får besøg inden de optages i projektet. Såfremt de har nære familie medlemmer, der bor og arbejder i udlandet, kommer de ikke i betragtning, da de så ikke vil være de mest trængende.\nDet sker at familiers vilkår ændres over kort tid til det bedre, der forsøges på bedste vis at følge op på dette.\nAt være venner med familierne på facebook, kan give både dem og os et misvisende billede af virkeligheden, samtidig er det for mange dejligt med den hurtige kontakt og mulighed for at følge mere med.\nJeanette Dyrup oplæste en skriftlig beretning fra Lisbeth Balslev:\nI skoleåret 2014/15 har vi haft den glæde at kunne udnytte de resterende uddannelsespenge fra Velux-fonden, idet vi fik forlænget udløbsdatoen, som var sat til 1. april 2014, til ultimo december 2014.\nDe penge, der var tilovers efter denne dato, fik Clementina tilmed lov til at bruge til et nyt solfangeranlæg.\nEn meget stor tak til Velux-fonden for den generøse donation gennem 5 år.\nHerefter har vi så kun den almindelige uddannelsesfond at tære på.\nDesværre er udgifterne større end indtægterne.\nDa Projekt uddannelse i 4 1/2 år har kunnet bruge af Velux-pengene er der gennem private- og Børneshoppens donationer opsparet en pæn sum på vores egen konto.\nDenne sum ser ud til at kunne række de kommende 3 år – naturligvis afhængigt af, hvor mange studerende, der kommer.\nDilemmaet er, hvornår vi skal stoppe med at sige ja til en ung, der ønsker støtte til en uddannelse.\nVi har hidtil støttet igennem hele uddannelsesforløbet, som kan være 3 til 5 år.\nPersonalet har i indeværende skoleår været på en del kurser, som har relation til deres arbejde med de unge.\nDe unge på hjemmet har fået sexualundervisning og kursus om alkohol- og stofmisbrug.\n5 unge har fået engelskundervisning.\nHerudover har vi betalt uddannelse og diverse obligatoriske materialer for 5 unge samt undervisningsbøger i læsning, skrivning og matematik til 2 unge piger.\nVi fortsætter i 2015/16 med at betale for sex-kurser på Udslusningshjemmet.\nDen hidtidige leder, Ion Herbei, gik på pension fra maj 2015.\nDen ny leder, Denis Buta, er tidligere børnehjemsbarn og har selv boet på hjemmet i Timisoara.\nHan har med vores støtte studeret jura.\nVi har i Timisoara haft 6 universitetsstuderende. Til dem har vi betalt alle studieudgifter og undervisningsmateriale samt diverse relevante kurser.\nMed Velux-fondens accept har hjemmet fået lov til at købe 5 forskellige fitness-maskiner.\nDisse var et stort ønske, så de unge kan aktiveres fornuftigt i fritiden.\nI 2015/16 får de unge professionel undervisning i brug og vedligeholdelse af maskinerne. Herefter skal de unge undervise de nye elever, der kommer til hjemmet.\nOgså Gavojdia har fået ny leder, Mariana Ilie, efter Iacob Titi.\nVi har betalt diverse skolematerialer til børnehjemmet, herunder materiale til en billedkunststuderende.\nVi har også betalt for såkaldte kvalifikationskurser til 5 unge, der har afsluttet skoleeksamen, med det formål at forbedre deres chancer for at komme i job.\nI indeværende skoleår har vi for nuværende tilmeldt 13 unge studerende.\nProjekt sko og briller\nMona Ancher orienterede fra et møde, der havde været afholdt i butikken, og som hun havde deltaget i.\nDer var en omsætningsnedgang på 100.000 kr. i 2015, hvilket betyder at der er færre midler at dele ud af.\nI alt bliver der uddelt 96.000 kr.:\nCP11 ved Dorte Iversen 15.000 kr.\nCP11 ved Ulla Danielsson 7.000 kr.\nF1 ved Inge Vestergaard 7.000 kr.\nGavojdia ved Mona Ancher 8.000 kr.\nClementina ved Birgit Christensen 20.000 kr.\nRecas ved Birte Martinsen 8.000 kr.\nProjekt Sko og Briller ved Lisa Haas 7.000 kr.\nTransportudvalget ved Brian Dyrup 4.000 kr.\nUddannelse ved Lisbeth Balslev 20.000 kr.\nFlere hjælpere har meddelt, at de pr. 1. januar stopper i butikken.\nDer vil blive fremstillet en plakat, der kan ophænges i vuggestuer og børnehaver, der gør opmærksom på butikkens eksistens ligesom flere frivillige efterlyses via vores egen facebook-gruppe og andre frivilligheds-portaler.\nDet bør overvejes, om der skal oprettes en facebook-gruppe ligesom der bør skrives et indlæg til medlemsbladet, hvor der efterlyses hjælpere til butikken.\nIngen fra gruppen var til stede.\nCP11 Adult og AOH\nDorte Iversen aflagde beretningen.\nFor beboerne sker der ikke så meget i deres hverdag, hvorimod der på det bygningsmæssige område sker ret meget.\nDer skal udskiftes vinduer i soverummene, hvilket giver store problemer med ”genhusning” af beboer. De har svært ved miljøskift. Underligt nok, skal denne udskiftning i de kolde måneder ske, og ikke i sommermånederne, hvor de alligevel ligger for åbne vinduer!\nDen besparelse, der opnås ved en bedre isolering, skal primært bruges til anden renovering.\nDer er 90 beboere på CP11 Adult og ligeledes 90 beboere på AOH.\nDorthe Iversen laver selv 170 pakker og efterlyste derfor hjælp til at lave pakker.\nDet er små pakker, der laves og indeholder primært Kleenex, tandbørster og -pasta , juice, kiks, strømper, undertøj og t-shirts.\nMona Ancher aflagde beretningen.\nDer var kommet ny leder på børnehjemmet og mødet med hende havde været en positiv oplevelse. Hun var meget interesseret i et godt samarbejde og fortalte, hvilke behov der akut var.\nDyner, hovedpuder, sengetøj, toiletpapir og køkkenting.\nDer var en større renovering af køkken-, lager og computer-bygningen.\nBl.a. kommer der nyt tag på.\nDer er 28 børn, der mangler en dansk kontaktfamilie.\nLejlighed 8, der har stået tom i 1½ år, er ved at blive renoveret gennemrenoveres i lighed andre lejligheder.\nGenerelt mangler der pædagoger på børnehjemmet, på grund af beliggenheden.\nArbejdstiderne passer ikke med tog-tider. Der kan nok ikke laves om på togtider, men der kunne ændres på arbejdstiderne.\nKan det ikke betale sig at indkøb f.eks. toiletpapir i Lugoj?\nDet er svært at indsamle penge, men vi kan opfordre folk, det at donere toiletpapir ved madindsamlingerne.\nJeanette Dyrup kunne berette, at der var kommet ny leder, der har fået god opbakning fra Direktoratet men desværre kun fra omkring halvdelen af personalet.\nDer var lagt en ny, mere fast linie, der betyder, at man skal passe sin skole, deltage i rengøringen og madlavningen og vise respekt for tingene, ellers kan man ikke blive boende på hjemmet.\nJeanette Dyrup kunne berette, at der var kommet ny leder, og hun havde fået et godt indtryk af ham, og at der er en god stemning på Recas.\nDa pakkerne blev afleveret, var man i gang med forberedelsen til en stor fest.\nC) Tema-debat: Foreningens fremtidige arbejde\nAnnelise Olsen fremlagde på arbejdsgruppens vegne det debatoplæg, der har været gengivet i Mana in Mana nr. 2/2015.\nHun fremhævede de fremskridt, der har været i Rumænien siden projektet blev startet i 1992 og gav udtryk for det glædelige i, at børnene trods alt har fået det langt bedre.\nDer er måske derfor heller ikke helt det samme behov som tidligere, og børnene var også blevet mere bevidst om, hvad de vil have.\nPå den baggrund, kan det være relevant at tage op til diskussion, om det er de samme ting vi fortsat skal sende både til børnene og til børnehjemmene/institutionerne.\nSkal vi mere satse på kvalitet fremfor kvantitet?\nKommentarer og udsagn om pakker:\nDet store antal af flyttekasser med brugt tøj, kan være en belastning på transporten.\nKassernes indhold bør specificeres. Køn, størrelse, sommer/vintertøj, legetøj etc.\nNogle familier får mange kasser. De bor trods alt i små huse og har måske slet ikke plads.\nHvad sker der så med f.eks. tøj? Sælges det eller brændes det for at få lidt varme?\nPå lageret bør man være opmærksom på, hvor mange kasser der sendes til de enkelte familier.\nHar der ikke tidligere været et max-antal kasser på 10 til hver familie?\nMan bør på lageret være opmærksom på, hvad der er i kasserne til institutionerne/familierne, så der ikke bare sendes hvad som helst derned. Vi skal ikke sende gammelt skrammel af sted.\nHvad med vintertøj, dyner o.lign. Det fylder meget og kan ikke bare pakkes i en banan-kasse, derfor får store familier måske også mange store kasser!\nGælder det ikke om, at få belyst behovet på børnehjemmene. Vi bør vel se på, hvad de reelle behov er til glæde for alle børnene på børnehjemmene/institutionerne.\nDer kan være behov for mange og store kasser, hvis indholdet skal bruges til specifikke ting, som f.eks. pakkeleg.\nDer bør ikke indføres regler for reglernes skyld.\nKommentarer og udsagn om medlemspleje:\nHvordan præsenterer vi vore mange projekter overfor nye medlemmer, så de hurtigt kan danne sig et overblik over foreningen aktiviteter?\nHvordan pakker man en kasse, og hvad kan der f.eks. være i den? Dette kunne gøre det nemmere for nye medlemmer at blive kontaktfamilie.\nVi skal forsøge at holde ”gnisten” oppe hos nye medlemmer og sørge for at drage dem ind i foreningens arbejde, i det omfang de har lyst.\nKan der indføres en form for mentor-ordning, så nye medlemmer tilknyttes en kontaktperson?\nHvad med medlemsplejen af ”gamle” medlemmer. Hvordan kan vi få flere at dem til at være aktive? Og hvor i stort omfang ønsker de at være aktive?\nKan vi få nogle til ”kun” at lave kasser uden at de nødvendigvis skal have et barn/bunica/venskabsfamilie eller deltage i møder, ture og andre opgaver?\nHvad med facebook og medlemsbladet? Kan de bruges mere progressive?\nGeneralforsamlingen besluttede, at oplægget og de faldende bemærkninger og kommentarer skal gøres til genstand for en debat i bestyrelsen, og at der skal følges op på de mange problemstillinger, der blev fremsat.\nMona Ancher fremlagde det udsendte regnskab og knyttede yderligere til:\nDer er p.t. 396 medlemmer mod 440 sidste år.\nI forbindelse med opkrævningen af de 440 kontingenter, måtte der sendes rykkere ud til 120 medlemmer, og flere af medlemmerne måtte rykkes to gange. Dette tager meget lang tid og koster også penge. Derfor er det besluttet at fremover koster en rykker 25 kr., så igen opfordres til at tilmelde sig PBS.\nDer er indkøbt et nyt regnskabsstem gennem www.foreninglet.dk. Systemet er opbygget, så man tilkøber moduler, alt efter behov og ønsker.\nSystemet er et brugervenligt regnskabssystem, der er målrettet foreningslivet. Ved at benytte dette system, slipper kassereren for at have ca. 25 lister, da alt foregår i systemet, og når der er udsendt en opkrævning og den betales, afstemmes den automatisk i kassekladden. Det sparer os for en masse trivielt arbejde og giver mindre risiko for fejl.\nMona Ancher tilbød medlemmerne at sende penge til kontakter i Rumænien, så man slipper for at skulle betale gebyr for udlandsoverførsel. Men det er vigtigt, at man samtidig sender en mail til kasserer.rp92.dk@gmail.com, så hun er opmærksom på indbetalingen.\nFremover skal man indsætte penge på 2076-0749 469 609 mærket “pakkemærker”, hvis man ønsker skattefradrag for disse. Kvittering fra banken fremvises ved afhentning af mærkerne. Det er stadig muligt at betale kontant, men så er der ingen fradrag.\nDer bliver sendt en reminder om dette til alle, der har afleveret mailadresse til kassereren, når vi nærmer os forårstransporten.\nDerudover giver systemet mulighed for at udsende nyhedsbrev, både til alle medlemmer og til diverse grupper. Det betyder jo, at det bliver hurtigere og meget nemmere at få sendt meddelelser og remindere ud til medlemmer. Dette er især en fordel, da vi kun udsender medlemsblad tre gange årligt.\nDet vil koste 5.500 kr. om året. Hertil kommer et beløb pr. opkrævning der udsendes, så den forventede udgift bliver kr. 10.000 om året.\nØkonomien skal findes i, at vi ikke behøver at have en tilknyttet statsautoriseret revisor til kr. 40.000 om året, men kan benytte os af en almindelig revisor, der koster 10.000 til 15.000 kr.\nDer er fuldt support på hele programmet.\nSystemet kan mange ting og der vil løbende blive meldt ud med, hvilke funktioner vi vælger at bruge.\nMona Ancher fremlagde det udsendte budget.\nBudgettet blev taget til efterretning, ligesom der blev vedtaget et uændret kontingent for 2016.\nBestyrelsens foreslog en ændring af revisor til kritisk revisor.\nBestyrelsen foreslog, at der optages følgende grupper i vedtægterne, hvis der indsendes en projektbeskrivelse:\nRecas Skole – Vedtaget\nAkuthjælp – Vedtaget\nAOH (CP11/A-1) – Vedtaget – 1 stemme imod\nOPC – Vedtaget\nSperanta blev ikke godkendt, men fik lov til næste generalforsamling i 2017 lov til at sende 30 kasser pr. transport.\nMona Ancher og Freddy Christiansen indsendte forslag om ændring af dato for generalforsamling samt ændring af regnskabsår – Begge vedtaget.\n7) Valg af kasserer for 2 år\nMona Ancher blev indstillet og valgt.\n8) Valg af 2 bestyrelsesmedlemmer for 2 år\nBrian Schaleck og\nBegge indstillet og valgt.\n9) Valg af suppleanter for 1 år\nDidde Winther Jørgensen og\n10) Valg af kritisk revisor og revisorsuppleant for 1 år\nRikke Stackelies valgt som kritisk revisor\nAnne Sørensen valgt som kritisk revisorsuppleant\nDer kom en opfordring til at igangsætte en konkurrence, med henblik på at skaffe flere medlemmer.\nJeanette Dyrup og Mona Ancher tager initiativ.\nDorthe Iversen efterlyser personer, der vil være behjælpelig med at lave pakker til CP11/A-1.\nGeneralforsamlingen slut kl. 16.40.\nReferat af generalforsamlingen søndag den 16. november 2014\ndec 21, 2014 | Generalforsamling\nMødet afholdt på Aktivitetscentret Hyltebjerggård, Linde Allé 33, 2720 Vanløse\nTil stede: 43 stemmeberettigede medlemmer og 10 fuldmagter.\nJeanette Dyrup bød velkommen og udtrykte håbet om en god og debatskabende generalforsamling.\n1) Valg af dirigent Rikke Stackelies blev foreslået og valgt.\n2) Valg af stemmeudvalg Hans Olesen, Brian Dyrup og Anne Marie Andersen blev alle valgt\nVelkommen til alle fremmødte, jeg håber vi får nogle hyggelige og konstruktive timer sammen, hvor vi får vendt året der gik, og sammen kigger fremad\nTak til Mona og Freddy for at sørge for arrangementet i dag.\nEfter bestyrelsens beretning vil der være en pause, hvor der vil være tid til at få lidt at spise, samt handle i boderne. Endnu engang har vi haft store udfordringer omkring kasserer posten. Tim startede et stort og omfattende arbejde med at forenkle kassererens opgaver, så det fremover vil være mindre tidskrævende at besidde den post. Samt lettere for en ny at over tage. Tim valgte imidlertid at fratræde posten som kasserer, inden dette arbejde var gjort færdigt og afprøvet ordentligt. Endnu engang trådte Mona til. Det har været et kæmpe arbejde, fordi der var ting, der var i gang med at blive ændret, men ikke var gjort færdigt. Det har derfor ikke bare været at tage over, hvor hun slap, da Mona tog posten igen, men har næsten været som at starte forfra. Det kan derfor ikke beskrives, hvilken betydning det har haft, at Mona tog det ansvar på sig. Der skal derfor lyde en særlig tak til Mona.\nNogle af ændringerne har betydet en forringelse af servicen for nogle grupper og medlemmer, og det har naturligt givet nogle frustrationer. Men det er min oplevelse, at det er ved at falde på plads, og at de der havde brug for hjælp i overgangen har fået det.\nDen nye kasserer skal derfor køre regnskabet videre i det program og på den computer foreningen har stillet til rådighed. Dette vil gøre det lettere at overtage som ny, og for den tidligere at hjælpe, hvis der stødes på problemer. Vi er meget åbne overfor forslag til forbedringer, men det er samtidig vigtigt, at der ikke for ofte sker store ændringer, da det tager lang tid, før alt er faldet på plads.\nVi har over en længere periode registreret på bruget af foreningens bil i Rumænien, samt udgifterne, der er forbundet med bilen. Da bilen ikke er helt ny mere, bliver reparations udgifterne gradvist større, og brugen af bilen er samtidig blevet mindre, da alle har taget et ansvar for økonomien og de stigende benzin priser. Behovet for bilen har for foreningen og grupperne primært været omkring transporterne, det vil derfor være billigere for os at leje en bil, og i nogle tilfælde vil det også være billigere at tage en taxi, hvis det drejer sig om opgaver centralt omkring Lugoj. Stefan har også haft til opgave at hente medlemmer i lufthavnen, men det vil der kunne findes andre løsninger på. Stefan er fuldtids ansat på Clementina som pædagog, og arbejder ved side af som chauffør for RP92. Vi har derfor besluttet at bilen vil blive afhændet indenfor nær fremtid. Stefan er blevet orienteret. Vi vil fortsat have brug for Stefans hjælp, og skal derfor lave en ny samarbejdsaftale, der imødekommer vores behov. Denne aftale er endnu ikke på plads. Men vi har lagt op til en aftale, hvor samarbejdet bliver koncentreret omkring transporterne.\nI de senere år er der igen kommet stor aktivitet omkring indsamling af effekter til vores støttede steder i Rumænien, både enkeltpersoner og grupper iværksætter indsamlinger af legetøj og tøj. Dette ser vi som et positivt tegn på en øget interesse i foreningen, og samtidigt et ønske om at gøre en aktiv forskel. Det er dog vigtigt at huske på, at vores største udfordring ikke er at samle tøj og legetøj nok, men at vi fortsat øger vores medlemsskare og skaffer penge til at dække omkostningerne ved transporterne, samt vores udgifter i Rumænien. Jeg vil derfor opfordre til, at vi alle har en opmærksomhed på at minde hinanden og nye interesserede på, at det koster penge at få tingene sendt derned, og at vi har brug for medlemsskaber. Mange grupper har god erfaring med at sælge de indsamlede effekter på kræmmermarked, hvor pengene går til foreningen, transport af pakker eller andre gode formål.\nSamler man flere ting, end man kan bruge til det barn, bunica eller familie, man selv støtter og ønsker at hjælpe et projekt eller et børnehjem, skal dette aftales med kontaktpersonen. Dette er for at sikre at tingene bliver fordelt bedst muligt. Der er dels meget stor forskel på, hvilke mængder de forskellige steder har brug for, men også hvad de har brug for af ting. En god mulighed er også at benytte vores fælles facebook gruppe til at hjælpe hinanden med de ting, vi hver især mangler.\nVi ser desværre stadig ting, der ikke egner sig til at blive sendt andre steder hen end lossepladsen. Hullet og beskidt tøj, og beskidt og ødelagt legetøj. Når tingene er pakket og sendt til lageret, bliver det ikke tjekket igen. Så går vi ud fra, at det er i orden. Det er pinligt at åbne en kasse fyldt med bamser, lige klar til at dele ud på et af hjemmene, og så viser det sig at de fleste er ødelagte og beskidte. Det er respektløst overfor mennesker, der har brug for vores hjælp. Rumænien har skrald nok.\nTidligere har der været ekstra plads på lastbilerne, og for at udnytte det, blev der solgt plads til projekter, der ikke er under vores vedtægter. Da vi ikke længere har svært ved at fylde lastbilerne op, tværtimod, gav det den udfordring at ting til godkendte projekter måtte lades tilbage. De godkendte projekter er følgende: Børnehjemmene F1, Gavojdia, Recas(kun selve børnehjemmet), CP11 og AOH da det er lagt ind under CP11, hjemmet i Timisoara, og følgende projekter Casa Clementina, Casa Flora, Bunica, og venskabsfamilier. Ønsker man at sende til andre steder end disse, skal dette aftales med transportudvalget, og det vil være disse ting, der bliver efterladt hjemme, hvis der ikke er plads nok på lastbilerne uanset om der er betalt for det.\nVores nye børnefordeler, er Pernille Danielsson.\nHjemmesiden er blevet overtaget af Lone Israelsen, og har været igennem en stor ombygning, men er nu på plads og fungerer. Der er allerede nu modtaget stor ros for den enkle og overskuelige opbygning, som vi håber, gør det mere overskueligt både for medlemmer og ikke medlemmer at finde de oplysninger de har brug for. Samtidig skal hjemmesiden også fungere som vores reklame udadtil, og gerne gøre flere interesserede i vores forening.\nVi har haft nogle udfordringer med direktoratet i løbet af året omkring vores brug af billeder i officielt øjemed. Dette skyldes dels at den rumænske lovgivning er blevet skærpet omkring børnehjems børnenes ret til privatliv og dels et forskelligt syn på billederne. Det betyder billeder, der bruges officielt til hjemmeside eller presse, skal være gruppebilleder, eller billeder hvor ansigtet ikke er tydeligt. Dette gælder kun børnehjemsbørn og ikke familier og bunicaer, da de selv er indforstået med vores brug og behov for billeddokumentation. Dog skal vi altid være opmærksomme på at dokumentere uden at udstille. På medlemmers egne facebook sider, må gerne være billeder med de børnehjems børn man har et forhold til, da dette vil blive betragtet som private billeder. Nogle har undret sig over, at vi oplever restriktioner, når flere børnehjem selv har en facebook side, hvor de lægger billeder ud. Børnehjemmene er underlagt samme regler, og der bliver også holdt øje med deres brug af billeder, men de kan spørge de enkelte børn om tilladelse, det kan vi ikke.\nHvis man skal besøge sit barn under en rejse til Rumænien, uanset om det er med foreningens transport eller på et andet tidspunkt, skal der gives besked til formanden, og såfremt man ønsker sit barn med på hotel, skal der også orienteres om dette. Direktoratet noterer så hvilke børn, der får besøg. Det er vigtigt at vi hele tiden husker, at børnene bor og har deres daglige liv i Rumænien, og vi er så heldige at vi har mulighed for at komme på besøg, og være en del af deres liv der. Vi kommer altså som gæster, og skal respektere deres regler og kultur, også når vi ikke altid er helt enige. Som medlem af Rumæniensprojektet repræsenterer man ikke kun sig selv men også foreningen, når man kommer som gæst i Rumænien. Derfor har det konsekvenser for foreningens samarbejde, hvis aftaler indgået med vores samarbejdspartnere og børnehjemmene ikke overholdes. Jeg oplever både fra direktoratet og fra børnehjemmene en stadig større ansvarlighed overfor de børn de skal passe på. Jeg ser derfor også restriktionerne som et positivt tegn, og jeg oplever generelt vores samarbejde som uproblematisk og med stor åbenhed og respekt.\nDirektøren for børnedirektoratet Mrs. Milutinovici ønsker endnu engang at takke alle i foreningen for vores fortsatte engagement i området og ikke mindst børnene. Hun understreger, at vores fokus på relationerne til de mennesker vi hjælper er unikt for os, og er af stor vigtighed for samarbejde og udviklingen af deres område. Hun er selv meget nysgerrig på, vores kultur, vores måde at organisere os på, vores åbenhed i kommunikation og ikke mindst vores måde at se kvinder på.\nJeg har mødt tidligere børnehjems børn, der fortæller at de har mistet kontakten til deres danske familie, nogle fortæller, at familien har givet besked, om at de nu er voksne, og må kunne klare sig selv. Det har de stor forståelse for, også hvis den danske familie af andre årsager ikke længere har mulighed for at hjælpe økonomisk eller sende pakke, men de er alle kede af at have mistet kontakten, og dermed relationen til den person eller familie, der i mange år har været deres gennemgående holdepunkt. De har ikke mindre brug for hjælp og støtte, fordi de er blevet voksne.\nVi er en forening i udvikling i en verden, der udvikler sig, og det er vores opgave at få vores historie og værdier med, samtidig med at vi følger med og justerer vores hjælp, så den passer til det vi møder i dag. At ændre ting, betyder ikke, at det fra starten ikke var det rigtige at gøre, men blot at tiden er en anden. En af de store udfordringer vi har, er at foreningen består af mange små projekter, og at grupper og medlemmer er fordelt over hele landet. Her har tiden dog arbejdet med os, da vi i dag har facebook, hvor vi nemt kan komme i kontakt med hinanden. For selvom vi hver især er optaget at forskellige projekter, børnehjem og vores egne kontakter i Rumænien, er vi stadig alle sammen medlemmer af den samme forening, og er afhængige af, at den fungerer optimalt. Så når grundlæggende elementer i foreningen mangler eller har brug for hjælp, har vi brug for en samlet forening, der tager ansvar og hjælper med at løse opgaven.\nBeretningen blev uden kommentarer godkendt.\nBestyrelsen havde lagt op til en tema-debat om foreningens fremtidige arbejde i Rumænien. Jeanette Dyrup kom med et debatoplæg:\nHeldigvis er der sket meget i de år Rumæniensprojektet har eksisteret. De generelle forhold i Rumænien er blevet bedre og der er kommet flere organisationer til hjælp, herunder også Rumænske. De sidste par år, har vi registreret en del aktivitet primært på Gavojdia og F1 fra amerikanske baptister. Vi har derfor i bestyrelsen spurgt os selv, om der stadig er brug for vores hjælp i den form den er nu. Vores hjælp består af generel hjælp i form af tøj og andre indsamlede effekter til børnehjemmene og de projekter der hører under vores vedtægter. Derudover er en vigtig del i vores forening og transport, de personlige pakker som hvert barn på et af de støttede børnehjem modtager.\nDer er ingen tvivl om, at behovet på de børnehjem vi støtter er forskellige, og hjem som CP11 og Camin Spital kan aftage langt flere ting. Dels er der flere børn og voksne på de steder, og dels er det ikke de steder, der modtager anden hjælp.\nVi har derfor valgt at kigge nærmere på behovet på F1 og Gavojdia.\nJeg har i direktoratet spurgt ind til deres samarbejde med andre hjælpeorganisationer herunder baptisterne, samt betydningen af den hjælp.\nDe fortæller, at langt de fleste hjælpeorganisationer laver en samarbejdsaftale på et bestemt projekt som f.eks. en legeplads, derefter er de væk igen. Baptisterne tilbyder engelsk undervisning, de har afholdt nogle sommerlejre, og har hjulpet med renovering af en lejlighed i Gavojdia.\nRumæniensprojektet er de eneste med længere varende samarbejdsaftale, hvor også vi har forpligtigelser. Direktoratet giver udtryk for, at de stadig er afhængige af de hjælpeorganisationer, der kommer og tilbyder deres hjælp. Under transporten i oktober var vi særligt opmærksomme på, hvordan børnene reagerede på transporten, os og pakkerne. Med tanke på om de stadig har brug for det vi sender, og det at få en pakke. Jeg oplever ikke, at glæden er blevet mindre.\nBehovet har til en vis grad ændret sig, de har tøj at tage på og mad at spise, også hvis vi ikke var der. Men der er ingen tvivl om, at det ville være meget skrabbet, hvis vores hjælp ikke kom. Kampen og tyveri imellem børnene ville givetvis heller ikke blive mindre. Det betyder ikke, at jeg ikke mødte enkelte børn/unge, der havde en finere telefon end jeg og sikkert smartere og dyrere tøj.\nCa. 12 børn samlet fra Gavojdia og F1 har en tættere tilknytning til Baptisterne, og bliver inviteret med ud at spise, får nyt tøj og telefon. Der er ca. 170 børn samlet på de to hjem. En stor del af børnene på F1 og Gavojdia har en dansk kontaktfamilie, og bliver lidt ekstra forkælet. Er det tid til ændringer af vores hjælp, skal vi drosle ned på noget? Skal alle børn på hjemmene stadig have en pakke hver? Eller kun 1 gang om året? Hvilken betydning ville det få for vores forening, hvis vi ændrer på dette?\nDebat: Mona Ancher: Støtter vi med de rigtige ting. Det kan være svært at få nye medlemmer, når man på facebook og andre sociale medier kan se, at børnene har alt. Det giver måske mere mening at yde hjælp til venskabsfamilier!\nGrethe Oddershede: Der er langt fra børnenes ønsker til det realistiske, hvad foreningen og dens medlemmer kan præstere.\nUlla Mortensen: Baptisterne har lavet et skel mellem børnene. Nogle få bliver privilegeret på bekostning af de mange. Måske skal vi begrænse os til én pakke til børnene om året til børnene på Gavojdia.\nVivian Røgind: Kan vi gøre nogen forskel med de pakker vi nu sender? Måske skulle vi se os om efter andre børnehjem, hvor behovet er større! Børnene tror, at vi er rige og at Danmark flyder i mælk og honning. De tænker mere på materielle ting end på underbukser! Det bør ikke være noget problem, at sige fra over for børnene. Større ting bør sendes til fælles brug i lejlighederne eller til børnehjemmet. Der er stor risiko for, at ting bliver solgt på markederne hvis de går til enkeltpersoner. Der er kommet mange genbrugsbutikker i Lugoj. Kan vi bidrage meget mere med praktisk arbejde?\nAnnelise Olsen: Enig i, at vi bør se på de ting vi sender derned. Min energi kan bruges andre steder, hvis tingene er forkerte. På AOH og CP11 står det sløjt til. De fysiske rammer på Gavojdia er stærkt nedslidte. Kan vi støtte fællesskabet? Vi bør måske også købe større ting, vaskemaskiner etc. i Rumænien i stedet for at sende tingene fra Danmark. Vi kan måske hjælpe et mindre samfund/område, så de undgår at skulle sende deres børn på børnehjem.\nLisa Hass: Det siges, at der mangler sko og tøj på Gavojdia. Sidst blev der sendt 104 kasser med nyt tøj, men hvor er alt dette blevet af? Vi bør måske også passe på, ikke at sprede vores aktiviteter for meget men mere satse på skole/uddannelsesstøtte. Lene Olsen: Sætter vi forventningerne for højt hos børnene. Tidligere sendte vi ”postkasser” men sender i dag banankasser eller flyttekasser med ting. Kan vi kanalisere mere ud til venskabsfamilierne. Skal vi ændre vort formål? Vi bør måske kun støtte børnehjemmene og venskabsfamilierne!\nDaniel: Vi skal passe på, med ikke at skabe misundelse blandt børnene Det kan give nogle spændinger og hærværk på andres ting. Vi bør måske først give børnene en telefon og andet teknisk udstyr, når de flytter fra børnehjemmene! Lisbeth Balslev: Der er hårdt brug for specialbøger og sko. Sonja Larsen: Der mangler tøj blandt fattige familier. Der udvises en større taknemmelighed blandt disse, når ting uddeles.\nSille Nielsen: Baptisterne støtter ”kun” 12 børn. Hvad med resten. Der er nemmere for foreningen at erhverve ting og sende det til Rumænien end at folk til at give penge. Støtter dog, at større ting bør købes i Rumænien. Vivi Eriksen: Har tre børn på Gavojdia. Hun synes tingene forsvinder. Synes også, at fattige familier fremsætter urealistiske ønsker, i form af f.eks. vaskemaskiner selv om de ikke har indlagt strøm. Tingene sælges bl.a. for spiritus.\nJeanette Dyrup: Der er kommet ny leder på F1. Hun har meddelt baptisterne at enten skal alle børnene med på lejre ellers ingen. Hun har styr på baptisterne.\nBrian Schaleck: Vi bør skelne mellem børnepakker og institutionspakker. Kontaktpersonerne bør melde ud med, hvad børnehjemmene har brug. Der bør udarbejdes en liste over børnehjemmenes behov.\nAnne Marie: Vi bør give nye medlemmer en bedre information om, hvad det bedst kan betale sig at lægge i pakkerne og advare mod at lægge under for ”dyre vaner”. Børnegrupperne bør efterlyse børnehjemmenes behov f.eks. bleer, sengetøj, håndklæde o.lign. Disse ønsker bør fremgå af hjemmesiden. Kontaktpersonerne bør være mere opsøgende.\nPå baggrund af den meget positive og konstruktive debat enedes man om at nedsætte en arbejdsgruppe, der skulle arbejde med de fremsatte ønsker og spørgsmål.\nsamt 1 bestyrelsesmedlem\nBeretning aflagt af Brian Dyrup. Siden 2007 har Brian Schaleck sørget for vores lager i Lunderskov, men nu er det slut. Han har valgt at fratræde som lagermand til fordel for lidt ekstra uddannelse. Det skal dog lige siges, at han ikke forlader transportudvalget. Vi har ham stadigvæk i udvalget. Brian skal have en stor tak for alt det arbejde, han har stået for på lageret.\nI forbindelse med at Brian Schaleck stopper, har jeg oprettet et lager-hold, der sammen kommer til at stå for alt omkring lageret, så det ikke længere er én person, der står med hele ansvaret. Lagerholdet består af Hans Olesen, der også er blevet medlem af transportudvalget igen. Grethe Oddershede, der allerede har været en stor hjælp på lageret, og Annette Enemark, der også tidligere har været en del af transportudvalget.\nTil foråret vil der være et lille nyt tiltag ved opsamlingsstederne. Jeg vil sende en komplet liste til stederne med navne på alt og alle som vi har med at gøre, så de steder hvor der modtages pakker og effekter, vil de blive registreret med det samme, som modtaget og betalt. Jeg har indtil videre kun fået positive tilbagemeldinger og det glæder mig meget, da registreringen af pakkerne virkelig er det, der lægger et stort pres på os, da vi kun har ganske få dage til at gennemgå alle pakker/effekter, som er noget i omegnene af ca. 2400 pakker og 13.000 kg samt 7000 kg mad. I forbindelse med, at vi har et stigende antal pakker /effekter, prøver vi også at lave lidt om på lageret. F.eks. bliver det delt helt op så pakker/effekter til samme sted står helt alene. Så er det nemmere at sortere fra, hvis vi ikke har plads på lastbilerne, hvor det før var sværere da flere steder stod imellem hinanden.\nDen anden ting er, at der kommer en mindre lastbil til Sjælland af to grund. Den ene er økonomi. Vi skal spare, hvor vi kan og det koster 11.000 kr. at hente pakker/effekter på Sjælland, så en mindre lastbil vil lige tage toppen af dette. Den mindre lastbil vil svare til den mængde, der vil være plads til, når transporten pakkes. Vi har nu flere gange ikke fået tømt lageret ved transporterne, hvilket ikke er særlig hensigtsmæssigt, da vi har ting, der ikke har godt af at overvintre. Derfor forsøger vi nu at løse tingene på denne måde.\nVi har for et par gange siden gjort det, at i Timisoara, inde ved Herbei, har vi læsset de sædvanlige varer af til Herbei og resten er blevet læsset af direkte fra lastbilen til modtageren. Vi har holdt der en time, hvor man har kunnet komme og hente ting. Vi er der ca. kl. 11.00 om torsdagen. Dem, der ikke kommer, må hente deres ting i Lugoj. Vi gør det sådan her, da Herbei går på pension til maj til næste år, og vi ved ikke hvem hans efterfølger bliver, og om vi kan have samme sikre aftale med den nye leder. Så sig det videre; giv alle i kender besked; tidspunktet kan ses på RP92.dk – hjemmesiden. Når vi nærme os afrejsedagen, vil vores ugeplan ligge der, så i kan se, hvad der sker i løbet af ugen. Fra nu af og fremover vil der være lukket på lageret i juli og december. Vi vil fremover kun have fysisk åbent på lageret den første lørdag i hver måned fra kl. 9 til 12 og her kan der så også købes pakkemærker – dog kun mod kontant betaling.\nHusk, at når i sender indenrigs, så ring og lav en aftale med Grethe Oddershede eller Annette Enemark, så de kan komme og åbne og dem der modtager også lige må ringe til Grethe Oddershede eller Annette Enemark, så vi ved at det rent faktisk bliver afhentet, og der skal laves en ny aftale for hver gang, og for nemheds skyld så helst være i banankasser eller andre kraftige kasser.\nSå er der lige et par datoer. Der er madindsamling den 27. og 28. februar og afhentning den 1. marts. Der er madsortering lørdag den 14. marts kl. 9 og så er vi i Rumænien i uge 17.\nEndelig vil jeg gerne sige en stor tak til alle dem, der har hjulpet os i løbet af året, og en tak til EUC, Niels Kristensen og alle hans elever for den hjælp de giver os. Kommentarer: Der blev rejst en del spørgsmål om konsekvenserne af, at køre med en mindre lastbil fra Sjælland til Jylland. Hvordan skal begrænsningen finde sted? Mange af børnepakkerne laves på Sjælland. Skal der flyttes flere af disse opgaver til Jylland? Skal der sættes en begrænsning på hvor mange kasser f.eks. Projekt Sko må sende? Skal der fortsat kunne sendes navneløse pakker og så evt. kun et begrænset antal pakker til hver familie? Der bliver i dag kørt med en større lastbil end tidligere, men det er først efter at der er igangsat en større tøjindsamling, at pladsproblemet er opstået. Man bør tænke over, hvad der sendes af sted og evt. begrænse tøjpakker og f.eks. møbler. Skæbnen og den gode vilje har indhentet os. Brian Dyrup: Problemet er opstået, fordi ting er begyndt at hobe sig op på lageret i Jylland og det er vigtigt, at det der også pakkes kommer frem. Det er dyrt at sende en ekstra lastbil af sted. Transportudvalget vil tage stilling til de fremsatte kommentarer.\nPå vegne af Jette Broberg aflagde Jeanette Dyrup beretningen. Til sommerrejserne var der desværre kun tilmeldt 6 børn, hvorfor det kun blev til en 2 ugers periode for disse. Til julerejserne i år er der i skrivende stund tilmeldt 11 børn. Det er 1 mere end sidste år. Der har hverken ved julerejserne i 2013 eller sommerrejserne i år været problemer. På sommerrejserne var der 2 børn, der var i Danmark for første gang og det gik fint. Jeg håber, der vil komme flere tilmeldinger til sommerrejserne 2015, så der kan bliver mere end en periode. Da der på grund af kun 3 udgivelser af vort medlemsblad vil tilmeldingsblanketterne til sommerrejserne være med i næste udgave med sidste tilmelding den 15. april 2015. Den kan desuden findes på vor hjemmeside under børnerejser. Her finder man også børneattesten. Vivi Røgind efterlyste en familie der kunne huse en pædagog til børnerejserne.\nFreddy Christiansen aflagde beretningen. Han redegjorde for beslutningen om at reducere antal udgivelser med, at det var blevet dyrere, at udsende bladet, og at der ikke rigtig var materiale nok til fire blade. Det gav nogle omlægninger med hensyn til varsling af rejser m.m., men han håbede på, at der ville være forståelse for dette. 3f) PR-udvalg Kim Balslev aflagde beretningen. Udvalget står til rådighed, med skrivning af artikler til f.eks. lokalaviser. Der havde ikke været nogen henvendelser i årets løb.\nSille Nielsen aflagde beretningen. Der har kun været søgt fondsmidler til sommerlejr. Kommentarer: Preben Martinsen: Der burde søges fondsmidler til ekstra transport hos bl.a. Novo Nordisk, Tips & Lotto, Honoratiores m.fl. Andre organisationer havde modtaget transportstøtte, så hvorfor så ikke os?\nLone Israelsen aflagde beretningen. Der var nu åbnet en ny hjemmeside for foreningen. Der var samtidig igangsat en større renovering af de informationer, der lå på den gamle hjemmeside, og alle bør bidrage med tekster til deres egne projekter eller rettelser til dem, der allerede er lagt ind. Der mangler også indlæg fra enkelte grupper, ligesom f.eks. vedtægter og andre informative oplysninger endnu ikke er helt på plads. Der arbejdes videre med hjemmesiden. Når hjemmeside er på plads, modtager bestyrelsen et kursus i vedligeholdelse af siden, så flere får mulighed for at præge den. Kommentarer: Stor ros til den nye hjemmeside.\nInger Brøndum aflagde beretning: På Casa Floras og gruppens vegne tusind tak for alle pakkerne m.m. Tak for økonomisk hjælp. Tusind tak for til dem, der har besøgt os i årets løb, og tak for alle de poser kaffe der blev lagt på køkkenbordet. Det gør, at næsten hele tiden har bønner til en tår kaffe til alle mødre, der kommer på besøg. Tak. Monika og hjælperne driver ”Casa Flora” perfekt. Mange møde kommer med deres børn. Antallet er svingende men 15-20 mødre og ca. 25-30 børn pr. uge. Behovet for hjælp og støtte er alsidig. Manden drikker, er voldelig, rejser til udlandet for at få arbejde og ”glemmer” at sende penge hjem. Konen har ikke midler til mad, husleje m.m. Der kan være problemer med børnene, der er urolige, mistanke om dårligt syn, sukkersyge m.m. Monika lytter, råder og går til relevante institutioner. Børnene leger på legepladsen, og i huset, som fyldes op med legetøj ved hver transport. Monikas parole er: Vil du nyde må du nyde: støvsuge, feje, vaske gulv, feje fortov pg gårdspladsen luge og holde orden i blomsterbedene lave kaffe saft, vaske op. Alle går til opgaverne med energi og godt humør. Kun meget få afviser at gøre noget og det får konsekvenser. Monika har hele tiden projekter i gang i huset og ud af huset til gavn for huset Casa Flora”. Hun har god kontakt til byens ledelse skoler, højskoler, holder foredrag, også udenfor byen. Det skaber stor interesse og giver mange besøg af frivillige. Hun deltager selv i møder, kurser m.m. Hun har løbende besøg af TV, pressen, afholder fest og hygge på alle de ordinære festdage, for alle husets brugere, naboer og særligt indbudte. Vi håber med tiden at ”Casa Flora” kan blive en fast del af det tilbud byen har til denne gruppe udsatte som er vores klienter. Jeg har hørt fra flere nye medlemmer, at de troede, Rumæniensprojektet kun var et projekt der kun tilgodeså børnehjemsbørnene. Men det er jo meget mere: Bedstemødre, fattige familier, sygehusafdelinger, fårehyrder, produktionsskole, sigøjnerlandsbyer. ”Casa Floras” mål er at hjælpe og støtte børnehjemsbørn som er blevet voksne. Tak for ordet.\n3j) Casa Clementina\nBirgit Christensen aflagde beretningen: Tilgangen af unge fra vore egne børnehjem er faldende. Der er meget få i vores aldersgruppe. Derfor har vi taget med fra andre sider, fosterfamilier, fattige familier og andre børnehjem. Det betyder, at der i den nuværende flok af unge er større spredning end tidligere, med hensyn til formåen. Der er flere der skal lære helt balsale ting. Heldigvis er vore ”gamle i gårde” vokset med opgaven og har udviklet sig til de gode rollemodeller. Efter en indkøringsperiode er alt i huset nu ved at finde en rolig gænge. Som det fremgår af nyhedsbrevet, er haven nu hegnet ind og det håber vi giver større udbytte og større lyst til havearbejde. De gamle termostater er skiftet ud, hvilket skulle medføre en besparelse på varmeregningen. En vigtig indtægtskilde er værelsesudlejningen. Vi har fået doneret box-madrasser fra Danmark og nogle af disse er nu på danskerværelserne. Så alle skulle for eftertiden kunne sove ordentligt. Tak til alle, der har støttet os. Især stor tak til Poul, der flere gange årligt for egen regning tager ned og holder øje med det håndværksmæssige i og omkring huset og foretager nødvendige udskiftninger og reparationer. Tak for ordet.\n3k) Bunica projekt\nGrethe Oddershede aflagde beretningen. Projektet går godt. Vi modtager mange pakker uden modtagernavn men ønsker fremover kun pakker med navn.\nJeanette Dyrup aflagde beretningen: Af respekt for familierne har vi valgt at skifte betegnelse fra Fattige Familier til Venskabsfamilier. Familierne er blevet bedre til at hjælpe sig selv og hinanden, men har også store materielle ønsker i stedet for mere praktiske og realistiske ting. Det gælder om at spørge ind til, hvad deres behov er. Flytter familien til udlandet, så er man ude af projektet. Generelt er familierne glade for den danske kontakt.\n3m) Projekt uddannelse\nLisbeth Balslev aflagde beretningen: I skoleåret 2013/14 har vi haft 23 studerende. Heraf har 11 unge afsluttet deres eksamen og har forladt hjemmene. Der er i uddannelsesåret 2013/14 brugt 134.034 kroner til f.eks.: Uddannelsesrelateret kørekort til 2 elever. Universitetsgebyrer, engelskkurser, 1 tyskkursus, 1 franskkursus, seksualkurser, skolemateriale, diverse bøger, eksamensgebyrer og eksamenspapirer. Diverse obligatoriske materialer til sygeplejestuderende, 1 pc-kursus, træningskursus i turisme for 2 elever, madlavningskursus for 5 elever, truckførerkursus og certifikat. Psykopædagogisk kursus til 1 teologistuderende, studieindmeldelsesgebyrer for flere elever, materialer til kunststuderende, ekstra matematik for 2 elever. Frisørskole for 1 elev, studietur for 12 unge fra Timisoara, temadag om ludomani, alkohol og stofmisbrug. Diverse personalekurser. I skoleåret 2014/15 er tilmeldt 10 unge på nuværende tidspunkt. Da der ikke er udsigt til de store donationer i øjeblikket, vil der fra 2015 blive skåret ned på udgifterne, så der er penge til, at de unge, vi har sagt ja til, kan gennemføre deres uddannelse. Hvor mange nye studerende, der i skoleårene fremover er penge til, vil vise sig. En lille sidebemærkning: Jeg ærgrer mig hver gang, jeg hører, at en ung, der har gennemgået en universitetsuddannelse på 3 eller 5 år, er rejst til Danmark for at stå i en McDonald restaurant eller gå med aviser. En anden ting, jeg lige vil nævne: De 3 sygeplejeelever vi betaler til, får job i Tyskland, som forlanger, at de får uddannelsen i Rumænien. En uddannelse, som VI altså har betalt! Til slut vil jeg takke Børneshoppen for donationen til Projekt Uddannelse.\n3n) Projekt Sko og Briller\nLisa Hass aflagde beretningen. Der er blevet uddelt sko til alle børnene på F1. Direktoratet betaler glas til dem der får udleveret brillestel. Der er i år indsamlet 1.122 par nye sko, 614 sæt brillestel og 226 brille-etuier.\n3o) Butiksudvalget Søborg\nDer er for tiden 12-13 frivillige i Børnebutikken i Søborg. Butikken har sidste år givet et overskud på kr. 239.000. Der har været indsendt 13 ansøgninger og alle har fået hvad de søgte om. I alt er der uddelt kr. 204.500. CP11A samt AOH = kr. 12.500 CP11 = kr. 14.500 Casa Flora = kr. 15.000 F1 = kr. 2.500 Gavojdia = kr. 10.000 Clementina = kr. 35.000 Recas gruppen = kr. 8.500 Bunica Projekt = kr. 2.500 Projekt Sko og Briller = kr. 9.000 Timisoara = kr. 20.000 Transport udvalget = kr. 30.000 Projekt uddannelse = kr. 30.000 Venskabsfamilier = kr. 15.000\n3p) CP11 og CP11A\nUlla Danielsson aflagde beretningen. Der mangler personale på CP11 og især i terapien, men der bliver omkring 20 flere ansatte i 2015. På CP11A er alle værelser blevet malet. Beboerne laver mange fine ting, der nu er givet tilladelse til, at må sælges i Timisoara på bl.a. julemarkeder.\nUlla Mortensen aflagde beretningen. Der er istandsat flere lejligheder end dem baptisterne har renoveret. Det er nødvendigt at indkøbe mad og rengøringsmidler til børnehjemmet.\nSille Nielsen aflagde beretningen. Herbei fratræder sin stilling. Man kender endnu ikke navnet på den nye leder. Der er p.t. 30 børn tilknyttet udslusningshjemmet.\nMona Ancher aflagde beretningen. Opsamling af pakker på lageret i Herlev er ved at overstige lageret kapacitet og blokerer for andre brugere af huset. Fremover skal pakker afleveres på selve afhentningsdagen, så de kan blive læsset direkte på lastbilen. Lokalerne i Herlev er stillet gratis til rådighed og vi lever derfor på lånt tid.\nInger Brøndum aflagde beretningen. Gruppen fungerer og man holder ved, så længe der er kræfter og frivillige.\nVivi Eriksen aflagde beretningen. Det har været en stor succes, at vejlede ikke mindst nye medlemmer i, at lave pakker og indhold.\n4) Forelæggelse af regnskab\nMona Ancher fremlagde regnskabet. Regnskabet har været optrykt i medlemsbladet. Tim Toxværd-Larsen havde lagt et stort arbejde i at ændre regnskabsførelsen, således at det var blevet mere gennemskueligt og nemmere at lave. Regnskabsårets resultat giver et overskud på kr. 61.086. Regnskabet blev enstemmigt godkendt. Der er 268 støttemedlemmer og 187 kontaktmedlemmer. Der har været en nettotilgang på 20 medlemmer.\n5) Forelæggelse af budget for 2014/2015\nMona Ancher fremlagde budgettet. Der fremlægges et budget der viser et overskud på kr. 18.000. Der er allerede modtaget tilskud fra Tips & Lotto på kr. 80.000\nMona Ancher og Freddy Christiansen havde indsendt en række forslag til vedtægtsændringer. Lene Olsen havde indsendt tre forslag til vedtægtsændringer. Alle forslag blev gennemgået og begrundet. De vedtagne forslag indskrives i vedtægterne og nye vedtægter lægges på hjemmesiden.\nSom følge af en vedtægtsændring vælges både formand og kasserer direkte på generalforsamlingerne fremover.\nSom formand valgtes Jeanette Dyrup for 2 år.\nSom kasserer valgtes Mona Ancher for 1 år.\n8) Valg af 3 bestyrelsesmedlemmer for 2 år\nRevisor Hanne Eriksen\nRevisorsuppleant Rikke Stackelies\nMona Ancher opfordrede alle til at tilmelde sig betalingsservice. Havde man brug for brochurer, girokort m.m. ligger det fremme til fri afbenyttelse. Det er dyrt at sende materialet rundt med posten. Bankkonti til Bunica og Venskabsfamilier er blevet lukket. Clementina og hovedkontoret har egne konti. Sille Nielsen efterlyste referater på hjemmeside. Der har ikke været nogen siden januar 2014. Freddy Christiansen oplyste, at man ikke ville lægge referaterne ud på hjemmesiden i den udsendte form som til bestyrelsesmedlemmerne, men skrives som et ”redaktionelt” referat. Dette af hensyn til de følsomme personoplysninger der kan indgå i bestyrelsens diskussioner. Har man ikke mulighed for at se referatet fra generalforsamlingen på internettet, kan disse rekvireres ved henvendelse til Mona Ancher og vil blive fremsendt som post.\nReferent Freddy Christiansen 28. november 2014


Trappemodellen for selvanmeldere vedtaget - AutoBranchen Danmark\nHome » Trappemodellen for selvanmeldere vedtaget\nTrappemodellen for selvanmeldere vedtaget\nFra nytår skal en betydelig del af danske bilforhandlere stille en større sikkerhed for at benytte selvanmelderordningen.\nSom AutoBranchen Danmark tidligere har omtalt, se her, har Skatteministeriet gennem længere tid barslet med et styresignal, der vil forhøje sikkerhedsstillelsen for de danske selvanmeldere betragteligt. På trods af højlydte protester fra AutoBranchen Danmark og resten af branchen har skatteforvaltningen valgt at implementere styresignalet fra 1. januar 2020.\nSelvanmelderne stiller i dag en sikkerhedsstillelse på 500.000 kr. for at benytte selvanmelderordningen. I fremtiden vil mange selvanmeldere skulle forhøje deres sikkerhedsstillelse markant og i mange tilfælde med flere millioner kroner.\nAutoBranchen Danmarks juridiske chef Eylem Ünüvar har i flere omgange holdt møder med Skatteministeriet, hvor hun har påpeget de store konsekvenser af styresignalet.\nVi har fuld forståelse for, at skattemyndighederne omstrukturer selvanmelderordningen efter Rigsrevisionens kritik i 2018. Men vi finder det urimeligt, at det nye styresignal hæver sikkerhedsstillelsen så markant for selvanmeldere, der ikke har misbrugt ordningen, haft gæld til myndighederne og altid har afleveret regnskab til tiden, siger Eylem Ünüvar.\nAutoBranchen Danmark har forsøgt at få et møde i stand med skatteminister Morten Bødskov for at få regeringen til at genoverveje dette indgribende styresignal. Det har beklageligvis ikke været muligt.\nEylem Ünüvar mener, at styresignalet vil få store konsekvenser for branchen og forbrugerne.\nDet er en stor økonomisk byrde der pålægges branchen. Forhandlerne vil blive nødt til at forøge deres samlede engagement i banken betydeligt, og det vil reducere kassekreditten, der bl.a. bruges til at finansiere lageret af biler. Derfor vil det betyde mindre udvalg for forbrugerne og gøre det sværere for dem at få en god pris for deres bil, siger Eylem Ünüvar.\nFastsættelsen af sikkerhedsstillelsen vil blive opgjort på baggrund af afgiftsbetalingen i de sidste 12 måneder. De selvanmeldere, der vil blive påvirket af det nye styresignal, vil modtage et høringsbrev fra Motorstyrelsen inden 1. januar 2020.\nLink til styresignal


Fox Hill Winery, Discovery, 13,0% - 0,75 l. - Vinspecialisten Aalborg\nDu er her: Start1 / Shop2 / Aktuelle Vine3 / Fox Hill Winery, Discovery, 13,0% – 0,75 l.\nFox Hill Winery, Discovery, 13,0% - 0,75 l. antal\nKategori: Aktuelle Vine Tag: Fox Hill Winery\nHistorien om Fox Hill Winery.\nLige siden jeg købte Albækhedegaard tilbage i 1999, har jeg haft drømmen om, at gården på et tidspunkt kunne blive mit levebrød. Igennem årene har jeg eksperimenteret med mange projekter af forskellig art, men ingen af dem har alene vist sig værende økonomisk bæredygtige. På gården har jeg gennem årene plantet frugttræer og frugtbuske, som efterhånden begyndte at give i så store mængder, at jeg ikke kunne spise mig igennem dette overflod af mad. Så hvordan kunne jeg gemme alle disse dejlige frugter og bær og anvende dem hele året igennem.\nDu kan læse mere om gården her.\nSå for nogle år siden på en af mine daglige gåture, kom jeg forbi min gode ven og nabo Michael, som stod ude på terrassen og pressede æbler i en frugtkværn. Han var ved at lave juice, som han ville lave til vin. Jeg indrømmer blankt, at min skepsis var udtalt. Jeg er jo lærer og vi lærere ved jo nok hvordan verden hænger sammen og i sagens natur er det os som skal lære andre nyt – sjældent den modsatte vej. Men jeg lyttede og hjalp en smule til.\nJeg havde selv en masse æbler, som jeg jo ikke vidste hvad jeg skulle gøre ved. Så da jeg kom hjem, gik jeg i gang med at læse og undersøge alt om æblemost og vinbrygning. Jeg bestilte en gærspand og et gærkit på nettet og fik konstrueret en hjemmelavet æblepresser. Derefter samlede jeg en masse æbler sammen, som blev presset til most og mit første batch blev sat igang. Det viste sig, at smage ganske fortrinligt og mine små 30 flasker æblevin blev drukket med stor velbehag.\nJeg var ikke i tvivl – her var der noget interessant. Jeg satte snuden i bogen, så masser af videoer på youtube, læste artikler – al relevant information blev slugt og fordøjet og de efterfølgende sæsoner fik jeg lavet mere vin. Jeg blev klogere og lærte af mine fejl, rettede til og udviklede mig.\nI sommeren 2019 stiftede jeg Fox Hill Winery Aps og nu skal der skrives ny historie\nVær den første til at anmelde “Fox Hill Winery, Discovery, 13,0% – 0,75 l.” Annuller svar


Fejrer Allehelgen i Strandmarkskirken og Risbjerg kapel\naccess_time28. oktober 2020 personMaibritt Garde folder_openArrangementer\nDe døde mindes på søndag i kirkerne\nVi mindes hver især vore afdøde året igennem ved højtider og mærkedage. I Strandmarkskirken holder man Allehelgensdag søndag den 1. november, hvor man i fællesskab mindes dem, man har mistet.\n– Der er plads til sorgen i kirkens rum. Det er en gammel tradition at holde Allehelgen, vi iklæder blot dagen nutidens dragt. Gudstjenesten kl. 10.00 i Strandmarkskirken er ved Marianne Mulnæs. I våbenhuset ligger en liste, hvorpå man kan skrive navnet på afdøde; de vil blive læst op i en lysbøn. Pga. corona vil vi gerne bede jer, der gerne vil tænde lys for jeres afdøde, om at komme i god tid, inden gudstjenesten begynder. Der er plads til 90 i kirken. Efter gudstjenesten vil der være mulighed for en kop kaffe og samtale i kirkens lokaler...\nDer er i år tre Allehelgens andagter i Risbjerg Kirkegårdskapel, kl. 13.30, kl. 14.30 og kl. 15.30. De er fælles med Avedøre og Risbjerg kirker. Der synges ikke fællessang, men koret fra Avedøre Kirke har forberedt noget særligt. Der vil være bibellæsning, bønner og en kort refleksion over det at miste. Mellem andagterne vil der være uddeling af lys til at gå ud og sætte på gravene samt kaffe og mulighed for samtale. Da andagten er fælles for tre sogne, er det ikke muligt at læse navne op på de døde.\nFra Strandmarkskirken medvirker Morten Nyboe Jakobsen. Lene Skovmark og Niels Christian Poulsen vil også være til stede. Der er ved hver andagt plads til 60 i kapellet. Der kan bestilles kirkebil hos kordegnen på kirkekontoret på tlf. 36 78 20 06 senest fredag den 30. oktober mellem kl. 10.00 og kl. 13.00.\nI år kan man være nervøs for smitte ved at komme et sted med mange fremmede. Vi vil derfor give en skitse til, hvordan I – hvis I ønsker at blive hjemme - kan lave en mindestund:\nGå på nettet eller se i salmebogen og find to sange eller salmer, som siger noget om sorg og savn. Det kan være: Du Herre Krist, Befal du dine veje, Lysets engel, Du som har tændt millioner af stjerner, Når jeg er træt og trist eller Altid frejdig når du går. Find også Fadervor og velsignelsen.\nSæt et billede af jeres kære frem på et bord og et tændt lys i en stage.\nSæt jer omkring bordet med hver sit fyrfadslys.\nSyng en sang eller afspil den via nettet på en telefon.\nBegynd en runde, hvor I hver især fortæller om en ting, I husker om afdøde.\nNæste runde siger I hver især tak til Gud for noget, I fik eller lærte gennem afdøde, mens I tænder jeres lys ved det i stagen og sætter dem i en krans rundt om billedet.\nSlut anden runde med Fadervor i fællesskab.\nSyng eller afspil den anden sang.\nSig derefter velsignelsen i kor. Sognepræsterne i Strandmarkskirken Marianne Mulnæs, Niels Christian Poulsen, Lene Skovmark og Morten Nyboe Jakobsen ønsker alle en fredfyldt Allehelgen.\nBunden i Rebæk Sø undersøges grundigt\naccess_time2. december 2020\nBorgermøde om nyt natur- og byområde ved Byvej\nFørste spadestik til kulturcenter Risbjerggård\nIldsjæl på cykel fik Sundhedsprisen\nLanghøjskolen får ny skoleleder\nSKAL VI TIL HAVNEMØDE IGEN I 2021?\nTak for din invitation til borgermødet sidste onsdag, og tak fordi du og din gruppe endelig har f...\nDE GRØNNE VÆRDIER I HVIDOVRE!\nKære Helle Adelborg!Tak for din indsats for de grønne værdier i Hvidovre og for kommunens bidrag...\nVil du betale for de fældede træer på Ege Allé?\nI de seneste uger har vi kunnet læse om den ulykkelige situation, der er opstået på Ege Allé, hvo...\nDet er dog utroligt, hvad man kan læse i Hvidovre Avis. Som nu i forbindelse med de to familier i...\nKENDER IKKE DEN PRÆCISE ÅRSAG\nI et indlæg i sidste uges avis spørger Sanne Ørskov Rishøj om Poppelgården har de ressourcer, der...


Er du bange for at føde? Sådan er dine muligheder - engodstart.dk\n> Er du bange for at føde? Sådan er dine muligheder\nAf Mødrehjælpen i samarbejde med: Jordemoder, ph.d. Rikke Damkjær Maimburg\nHar du en svær fødsel i bagagen, kan det være fyldt med frygt og angst at skulle igennem endnu en graviditet. Også for førstegangsfødende kan forløbet frem mod fødslen vække svære følelser. Læs mere her.\nEn fødsel kan opleves som tab af kontrol\nHvad skal du gøre, hvis bekymringerne i graviditeten fylder for meget?\nHvorfor oplever nogle kvinder angst i graviditeten?\nHvorfor er det vigtigt at få fortalt om angsten tidligt i graviditeten?\nHvad sker der, hvis du er angst, når fødslen går i gang?\nHvordan kan et særligt tilrettelagt forløb hjælpe dig, der er angst i graviditeten?\nEn fødsel beskrives af flere som et stort kontroltab. Man kan hverken styre, hvornår den går i gang, eller hvordan den forløber. Netop derfor oplever mange i løbet af graviditeten at være nervøse og bange for, om det hele nu går, som det skal.\nI denne artikel giver jordemoder Rikke Maimburg råd til, hvad du kan gøre, hvis din nervøsitet og usikkerhed skygger så meget, at du ikke kan nyde eller finde glæde i graviditeten.\nRikke er en af Danmarks førende forskere inden for graviditet, fødsler og forældreskab. Ifølge hende er det helt normalt, at en graviditet rummer bekymringer. For de fleste har disse bekymringer dog et U-formet forløb. Det vil sige, at de fylder mest i starten af graviditeten – særligt op til, at nakkefold og mulige misdannelser hos barnet skal undersøges ved ultralydsscanninger – herefter er der ofte mere ro på bekymringerne i de følgende måneder, indtil de hos nogle igen kan blusse op, når fødslen nærmer sig.\nFå kan opleve, at bekymringerne har en mere alvorlig karakter, som kun tager til gennem graviditeten. Bliver der ikke taget hånd om dem, kan de udvikle sig til en angst for at føde.\nMærker du svære bekymringer, og oplever du, at de ikke bliver mindre af for eksempel at deltage i fødselsforberedelse eller jordemoderkonsultationer, så er det vigtigt, at du deler, hvordan du har det. Helst så tidligt som muligt.\nFortæl din konsultationsjordemoder om dine bekymringer. Hun har mulighed for at lave et særligt tilrettelagt forløb til dig, hvis bekymringerne fylder for meget, eller der er risiko for, at det kan udvikle sig til angst.\nHer kan man have særligt fokus på de forhold, som udløser angsten. Ofte vil du være tilknyttet den samme jordemoder frem til fødslen, og der vil også blive tilknyttet andre fagpersoner, hvis der er behov for det.\nNår bekymringer kaster skygger over graviditeten – det kan du gøre\nDet kan være helt individuelt, hvad der er de udløsende faktorer. Men overordnet kan man sige, at det for førstegangsfødende oftest er andre ting, der spiller ind, end det er for kvinder med en eller flere fødsler bag sig.\nHvis du er gravid første gang og oplever angst for fødslen\nFor førstegangsfødende handler angsten tit om, at fødslen er en ukendt situation. At man som nævnt indledningsvist kan forberede sig, men ikke kontrollere den.\nRikke Maimburg fortæller, at mange af de gravide i denne gruppe, har hørt negative og skræmmende fødselsoplevelser fra personer, de kender.\nMåske har du hørt din mor fortælle, om at fødslen var hård, da du selv kom til verden, eller hørt om vestorme, svære bristninger og maratonfødsler fra veninder og bekendte. Alle er eksempler på fortællinger, der kan sætte sig i dig som gravid, fordi du endnu ikke har dine egne erfaringer med fødsler.\n”Når man ikke har nogen erfaring med den situation, man står overfor, og de eneste fortællinger, man har fået, er overvejende negative, så er det klart, at det er det billede af fødsler, man bærer med sig. Det kan skabe en angst og en manglende tro på, at man kan komme godt igennem det, den dag man selv står i situationen,” siger Rikke Maimburg.\n”Det kan også være andre ting, der gør, at man som førstegangsfødende er bange for fødslen, men ofte kan vi se, at hvis den gravide kommer i et tilrettelagt forløb og får talt om det, så finder vi nogle gode måder at håndtere angsten på, så den ikke hæmmer den gravide op til og under fødslen.”\nHvis du har født før og oplever angst for fødslen\nHos flergangsfødende hænger angst for fødslen ofte sammen med komplikationer eller svære oplevelser i et tidligere graviditets- og fødselsforløb. I de tilfælde handler det om at få talt igennem, hvad der var svært sidste gang.\n”Mange gange skal man faktisk i gang med at bearbejde de oplevelser, før man kan se frem mod den kommende fødsel. Det skyldes, at der kan ligge mange vigtige oplysninger i den bearbejdning, som man kan bruge fremadrettet i det nye forløb,” forklarer Rikke Maimburg.\n”Vi ser, at et særligt tilrettelagt forløb frem mod fødslen, hvor den gravide får den nødvendige og rette støtte, faktisk kan blive en helende proces på de traumatiske oplevelser man forbinder med et tidligere fødselsforløb. Mange når til et punkt, hvor de kan se fødslen som en håndterbar størrelse, og nogle får en helt ny styrke og kontrol over situationen af at arbejde med de svære følelser, og fødslen bliver en helende oplevelse.”\nSårbar gravid - et tilbud om ekstra støtte\nDu skal gerne fortælle, hvordan du har det, så tidligt som muligt, da det giver din jordemoder en mulighed for at tilrettelægge et forløb, som kommer omkring de ting, der skaber angsten.\nHvis man ikke får talt om det, kan det komme til at overskygge de positive ting i graviditeten og gøre, at du ikke kan finde glæde ved den.\nDerfor – sig det højt, så sikrer du mere tid til at bearbejde angsten, og forhåbentlig kan du nå til punkt, hvor der bliver mere plads til at nyde graviditeten og den forberedelse, der ligger frem mod fødslen.\nDet er vigtigt, at du har det godt under din graviditet. Det betyder ikke kun noget for, hvordan din fødsel forløber, men har også betydning for, hvordan dit barn udvikler sig.\nDet kan du læse mere om i artiklerne her:\nAngst kan fungere som en stopklods for det naturlige fødselsforløb, hvor veerne langsomt tager fart og er med til at afkorte livmoderhalsen og åbne livmodermunden.\nDet skyldes, at hvis du er meget bange, når du går i fødsel, så danner du mere adrenalin, som har en dæmpende virkning på fødehormonet oxytocin.\nDet kan skabe en situation, hvor du har mange veer, men uden at de er effektive. Det vil sige, at du ikke åbner dig. Fremgangen i fødslen tager dermed længere tid.\nDu kan også opleve at blive så forpint allerede af de indledende veer, at du kommer til at bruge så mange kræfter der, at du mister kontrol og kommer til at modarbejde kroppen i stedet for at arbejde med den, når veerne bliver mere kraftige.\nAngst kan altså gøre at fødselsforløbet både længere og mere forpint end ellers, og som fødende med angst kan det være udfordrende at være i dialog om angsten med jordemoderen eller andre fagpersoner på fødestuen, når veerne fylder.\nSmertelindring kan hjælpe på ve-smerterne, men ikke i samme grad på angsten og oplevelsen af kontroltab.\nEt særligt skræddersyet forløb kan hjælpe dig med at få håndteret det, der udløser angsten, og give dig nogle redskaber, som du kan bruge aktivt under fødslen og i løbet af graviditeten.\nOfte vil du blive tilbudt ekstra jordemoderkonsultationer og blive tilknyttet den samme jordemoder gennem hele graviditeten. Det kan være med til at give et mere trygt og sammenhængende forløb.\nHvis dine bekymringer omkring fødslen bunder i en tidligere traumatisk eller svær oplevelse, som ikke er bearbejdet, kan det være, at du bliver tilbudt et ekstra forløb hos en jordemoder, der er særligt uddannet til at rådgive i forbindelse med tidligere svære oplevelser.\nDer er også mulighed for at lægge en plan for den kommende fødsel og derigennem bidrage til mere ro og tryghed omkring det, der venter.\nMåske har du det bedst med at føde hjemme i velkendte omgivelser. Eller måske har du behov for at få lagt en plan for smertelindring, eller hvor mange der skal deltage i din fødsel på fødestuen. Der kan være mange ting, som I kan lave aftaler om på forhånd, og som kan sikre dig ro forud for fødslen.\nDu har også mulighed for at tale med en læge, hvis du har brug for at tale om fødsel ved kejsersnit.


Gartner i Nørre Vollum Tønder - Få 3 gratis og uforpligtende tilbud her!\nGartner Nørre Vollum Tønder\nBillig gartner i Nørre Vollum Tønder\nGartner i Nørre Vollum Tønder gør et comeback. Det har været en kilde til føde for aldre. En af de vigtigste fordele ved at have din egen køkkenhave er at kunne spise friske grøntsager lige ud af din egen have uden at gå til den butik, hvor meget af de grøntsager, gartner i Nørre Vollum Tønder sendes fra hundredvis af miles væk. Hvad mere er, at have din køkkenhave kan også skære ned på omkostningerne folk bruger på købmandsforretninger. Hvis du virkelig ønsker at spise friske grøntsager i foråret og sommeren, bør du ting om at skabe din egen køkkenhave.\nFolk, der ønsker at blive mindre afhængige af købmandsforretninger, bør de tænke på at skabe en større køkkenhave. Folk gartner i Nørre Vollum Tønder også normalt vælge at indefryse deres grøntsager til brug senere på året. Endnu en fordel ved at have din køkkenhave den ekstra viden om at vide, hvad der er i din have. Ved at vælge mod anvendelsen af pesticider på din have folk kan have en gartner i Nørre Vollum Tønder økologisk have, uden at bekymre sig om tilsætningsstoffer. Hvad mere er, smagen af økologiske produkter er meget sødere end store-købte produkter. I dag er mange mennesker vælger at sælge deres grøntsager på en lokal landmand marked eller vegetabilsk stå.\nI dag er der et par meget vigtige ting at overveje, når du starter en køkkenhave, om du vil starte fra planter eller fra frø. Begge gartner i Nørre Vollum Tønder muligheder har negative og positive aspekter. For eksempel kan der køber planter være dyrere, men kræver mindre tålmodighed og tid. Plantning din køkkenhave fra frø kræver mere tålmodighed, tid og er billigere. Glem ikke, at det er meget vigtigt at vælge en rigtige sted for din køkkenhave i din baghave.\nFind en god gartner i Nørre Vollum Tønder\nNår du har besluttet på en samlet plan for gartner i Nørre Vollum Tønder baghave, kan du finde der er behov for den ekstra lagerplads. At have en have hytte i haven kan være en smuk tilbehør til at tilføje. Det kan give din have en personlighed som intet andet. Men hvis du ikke er forsigtig det kan være meget dyrt. Hvad mere er, hvis du vil have din kahyt til at være meget robust, holdbar og let at vedligeholde, så er det bedst at gå til træ materiale som gran, fyr eller cedertræ. Selvfølgelig cedar er meget dyrere end andre træmaterialer såsom gran eller fyr, men det sparer penge i det lange løb. Cedar er værd de ekstra dollars, som cedertræ er holdbart gartner i Nørre Vollum Tønder nok til at modstå flere eksterne faktorer, der forårsager træ til at falde fra hinanden. Selvfølgelig, cedertræ er lidt pricier, men denne forskel i omkostninger bør ikke hindre dig fra at vælge det som det vigtigste byggemateriale. De langsigtede fordele ved cedertræ er uovertruffen.\nHvis du har brug for et godt sted at gemme alle dine udstyr, haveredskaber eller at have et ideelt sted at tilbringe mere tid sammen med dine venner i haven derefter at have en have hytte er en stor beslutning. Alle ønsker at have et sted med en fantastisk atmosfære, fantastiske design og møbler af høj kvalitet. I dag, haven hytter er meget gartner i Nørre Vollum Tønder holdbare, varm, robust, billig og moderne. Du kan også bygge det selv fra en plan. Du har måske overvejet at købe en have kabinen, hvis du leder efter billig gartner i Nørre Vollum Tønder ferie hjemme eller bare har brug for en hytte med den smukke rustikke design.\nGartner Frankrig Skanderborg\nGartner Lerbæk Aalborg\nGartner Falslev Hede\nGartner Hejlskov Syddjurs\nGartner Rynkeby Faaborg-Midtfyn\nGartner Bjerre Hedensted